open-index/open-wikipedia-markdown huggingface dataset:
അബ്ദുൽ ഹമീദ് II

തുർക്കിയിലെ 34-ആമത്തെ ഒട്ടോമൻ സുൽത്താനായിരുന്നു **‍അബ്ദുൽ ഹമീദ് II**. ഒട്ടോമൻ സുൽത്താൻ അബ്ദുൽ മജീദ് I-ന്റെ (1823-61) അഞ്ചാമത്തെ പുത്രനായി 1842 സെപ്റ്റംബർ 21-ന് ഇസ്താംബൂളിൽ ജനിച്ചു. മിഥാത്പാഷയുടെ നേതൃത്വത്തിൽ യുവതുർക്കികൾ സുൽത്താനായ മുറാദ് V-നെ പുറത്താക്കിയതിനെത്തുടർന്ന് 1876 സെപ്റ്റംബർ 1-ന് അബ്ദുൽ ഹമീദ് II സുൽത്താനായി അഭിഷിക്തനായി. ഉടനെതന്നെ ആദ്യത്തെ ഒട്ടോമൻ ഭരണഘടന 1876 ഡിസംബർ 23-ന് പ്രഖ്യാപിച്ചു. ഇതനുസരിച്ച് ദ്വിമണ്ഡല നിയമസഭ തുർക്കിക്കുണ്ടായി. ആദ്യത്തെ നിയമസഭ 1877 മാർച്ച് 17-ന് അഹമ്മദ് വെഫീക്ക് പാഷായുടെ അധ്യക്ഷതയിൽ വിളിച്ചുകൂട്ടി.

അബ്ദുൽ ഹമീദിന്റെ ഭരണകാലത്ത് തുർക്കിക്ക് രണ്ടു യുദ്ധങ്ങൾ നേരിടേണ്ടിവന്നു. ആദ്യത്തെ യുദ്ധം റഷ്യയുമായും (1877-78) രണ്ടാമത്തേത് ഗ്രീസുമായും (1897 ഏപ്രിൽ 18 മുതൽ ജൂൺ 5 വരെ) ആയിരുന്നു. ഈ യുദ്ധങ്ങൾ മൂലം തുർക്കിക്ക് വമ്പിച്ച നാശനഷ്ടങ്ങളുണ്ടായി. ഇതിനെ തുടർന്ന് നാട്ടിൽ ഉടനീളം കലാപങ്ങൾ പൊട്ടിപ്പുറപ്പെട്ടു. ഈ അവസരം ഉപയോഗിച്ച് യുവതുർക്കികളും വിപ്ലവം അഴിച്ചുവിട്ടു. തത്ഫലമായി 1909 ഏപ്രിൽ 24-ന് പുതിയൊരു ഭരണഘടന നിലവിൽവന്നു. നാഷനൽ അസംബ്ലി തീരുമാനപ്രകാരം അബ്ദുൽ ഹമീദ് II സ്ഥാനത്യാഗം ചെയ്തു. സുൽത്താനെ സലോണിക്കയിലേക്കു നാടുകടത്തി. 1912-ൽ ബാൾക്കൻ യുദ്ധം പൊട്ടിപ്പുറപ്പെട്ടപ്പോൾ ഇദ്ദേഹം ബോസ്പറസിലെ *ബെയ്ലർബേ*യിലേക്കു തിരിച്ചു. അവിടെവച്ച് 1918 ഫെബ്രുവരി 10-ന് 75-ആമത്തെ വയസ്സിൽ അന്തരിച്ചു.

## ഇതുകൂടികാണുക
*ഒട്ടോമൻ സാമ്രാജ്യം

## അവലംബം
*http://www.bookrags.com/biography/abdul-hamid-ii/
*http://www.britannica.com/EBchecked/topic/931/Abdulhamid-II
*http://www.theottomans.org/english/family/abdulhamid2.asp
*Images for Abdul Hamid II

വർഗ്ഗം:1842-ൽ ജനിച്ചവർ
വർഗ്ഗം: 1918-ൽ മരിച്ചവർ
വർഗ്ഗം:സെപ്റ്റംബർ 22-ന് ജനിച്ചവർ
വർഗ്ഗം:ഫെബ്രുവരി 10-ന് മരിച്ചവർ

വർഗ്ഗം:തുർക്കിയിലെ സുൽത്താന്മാർ
കരിനീലക്കടുവ

ദേശാടനത്തിന് പേര് കേട്ട ഒരു പൂമ്പാറ്റയാണ് **കരിനീലക്കടുവ** (*Tirumala septentrionis*). കൂട്ടമായിട്ടാണ് ഇവ ദേശാടനം നടത്തുക. ആയിരക്കണക്കിനുള്ള ശലഭങ്ങളുടെ കൂട്ടമായിട്ടാണ് ഇവ പറന്ന് പോകുക. വയനാട്, പറമ്പികുളം തുടങ്ങിയ ഇടങ്ങളിൽ കരിനീലക്കടുവയുടെ ദേശാടനം നിരീക്ഷിക്കപ്പെട്ടിട്ടുണ്ട്.

## ശരീരപ്രകൃതി

ഇരുണ്ട ചിറകിൽ നീലപ്പുള്ളികളും വരകളും കാണാം. നീലക്കടുവയോട് സാദൃശ്യമുള്ള പൂമ്പാറ്റയാണിത്. കരിനീലക്കടുവയുടെ ചിറകിലെ വരകൾ ഇരുണ്ടതും കൂടുതൽ ഇടുങ്ങിയതുമാണ്. പിൻചിറകിൽ രണ്ട് വരകൾ ചേർന്നുണ്ടാകുന്ന ഒരു Y ആകൃതി ഈ ശലഭത്തിന്റെ സവിശേഷതയാണ്. Yയുടെ കവരങ്ങൾ തമ്മിൽ നന്നായി അകന്നിരിയ്ക്കും. നീലകടുവയിൽ ഈ കവരങ്ങൾ അടുത്തിരിയ്ക്കും. നീലക്കടുവയുടെ ചിറകിൽ കാണുന്ന സുവർണ്ണച്ഛായ കരിനീലക്കടുവയിൽ കാണില്ല.

## ജീവിതരീതി
വനാന്തരങ്ങളാണ് കരിനീലക്കടുവയുടെ ഇഷ്ട താവളങ്ങൾ. എന്നിരുന്നാലും വനങ്ങളോട് ചേർന്ന പ്രദേശങ്ങളിലും ഇവയെ കാണാറുണ്ട്. വലിയ കൂട്ടങ്ങളായി ദേശാടനം നടത്തുന്ന സ്വഭാവം ഇവയ്ക്കുണ്ട്. ചില കൂട്ടങ്ങളിൽ നീലക്കടുവ, എരിക്കുതുപ്പി, മലബാർ റാവൺ തുടങ്ങിയ ശലഭങ്ങളേയും കാണാറുണ്ട്. കന്നിമഴ പെയ്ത ഉടനെയാണ് ദേശാടനത്തിന് പുറപ്പെടുക. ദേശാടനത്തിനുള്ള കാരണങ്ങളെകുറിച്ച് കൃത്യമായ വിവരങ്ങൾ ലഭ്യമല്ല.

## പ്രത്യേകതകൾ
വട്ടക്കാക്കക്കൊടി എന്ന വള്ളിച്ചെടിയുടെ ഇലകൾ ഭക്ഷിച്ചാണ് ലാർവകൾ വളരുന്നത്. പുന്തേനുണ്ണാൻ വളരെ താല്പര്യമുള്ള പൂമ്പാറ്റയാണ്. അരിപ്പൂച്ചെടി, കൃഷ്ണകിരീടം, ചിരപ്പൂച്ചെടി തുടങ്ങിയ സസ്യങ്ങളിൽ നിന്ന് തേൻ നുകരാറുണ്ട്. പതുക്കെയാണ് കരിനീലക്കടുവയുടെ പറക്കൽ. കിലുക്കിച്ചെടി, കാട്ടപ്പ തുടങ്ങിയ സസ്യങ്ങളിൽ ഇവ കൂട്ടത്തോടെ വന്നിരുന്ന് ലവണം നുണയാറുണ്ട്. പുഴയോരത്തെ നനഞ്ഞ മണ്ണിൽനിന്നും ലവണം നുണയുന്ന ശീലമുണ്ട്.

## ജീവിതചക്രം
വട്ടുവള്ളി, വട്ടക്കാക്കക്കൊടി, തുടങ്ങിയ സസ്യങ്ങളിലാണ് കരിനീലക്കടുവ മുട്ടയിടുക. മുട്ട ഒരു ചില്ലുകുടം കമഴ്ത്തിവെച്ചടുപോലെയിരിക്കും.  

ശലഭപ്പുഴുവിന് പഴുതാരയുടെ ആകൃതിയാണ്. ഇരുണ്ട ദേഹത്ത് കറുപ്പും വെളുപ്പും നിറത്തിൽ നെടുകെയുള്ള വരകൾ കാണാം. പുഴുപ്പൊതി ഇളം പച്ച നിറമാണ്.പുഴുപ്പൊതിയിൽ അങ്ങിങ്ങായി സുവർണ്ണപുള്ളികൾ കാണാനാകും.


File:Dark blue tiger egg sec.jpg |മുട്ട
File:Dark blue tiger cat sec.jpg |ശലഭപ്പുഴു
File:Dark blue tiger pupa sec.jpg |പുഴുപ്പൊതി 
File:VB 057 Dark Blue Tiger.jpg |പ്രായപൂർത്തിയായ ശലഭം


## അവലംബം
	
*കേരളത്തിലെ പൂമ്പാറ്റകൾ (മാതൃഭൂമി ആഴ്ചപ്പതിപ്പ്)-ഡോ.അബ്ദുള്ള പാലേരി
## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ശലഭത്താര
ജോബ് ചാർനോക്ക്

ജോബ് ചാർനോക്ക് (1630-1692) ബ്രിട്ടീഷ് ഈസ്റ്റ് ഇന്ത്യ കമ്പനിയിലെ ജീവനക്കാരിൽ ഒരാളായിരുന്നു. കൽക്കത്ത നഗരം സ്ഥാപിച്ചത് ജോബ് ചാർനോക്ക് ആണെന്ന് പൊതുവെ അംഗീകരിക്കപ്പെടുന്നു.

## ഇന്ത്യയിൽ
മോറിസ് തോംപ്സൺ   എന്ന സ്വകാര്യ കപ്പൽ വ്യാപാരിയുടെ ജീവനക്കാരനായിട്ടാണ് 1650നും 1653നുമിടക്ക് ചാർനോക്ക് ഇന്ത്യയിൽ എത്തിയത്. അധികം താമസിയാതെ 1658-ൽ ഈസ്റ്റ് ഇന്ത്യ കമ്പനിയിൽ ചേർന്നു. ജോലി സംബന്ധമായി കോസ്സിംബസാർ, ഹുഗ്ലി, ബാലാസോർ എന്നിവിടങ്ങളിൽ പതിവായി പൊയ്ക്കൊണ്ടിരുന്ന ചാർനോക്ക്, താമസിയാതെ വേഷഭൂഷകളിൽ നാട്ടുനടപ്പു സ്വീകരിക്കുകയും, പ്രാദേശികഭാഷകൾ പഠിക്കുകയും ചെയ്തു.

## ഉദ്യോഗക്കയറ്റങ്ങൾ

ചാർനോക്ക്  ഈസ്റ്റ് ഇന്ത്യ കമ്പനിയുടെ വിശ്വസ്തസേവകനായിരുന്നു.,  അഴിമതിക്കാരായ സഹപ്രവർത്തകരെ നീക്കം ചെയ്ത് കമ്പനിയുടെ അഭിനന്ദനങ്ങൾക്ക് അർഹനായെങ്കിലും അസൂയാലുക്കൾ ചാർനോക്കിനെതിരെ പല കിംവദന്തികളും പറഞ്ഞുപരത്തി.. 1659-ൽ കമ്പനിക്കു വേണ്ടി വെടിയുപ്പ് ശേഖരിക്കുന്നതിൻറെ  മുഴുവനും ചുമതലയേറ്റെടുത്ത്  ചാർനോക്ക് പട്നയിലേക്കു മാറി. 4 വർഷത്തെ സേവനത്തിനു ശേഷം,1664- ൽ  ഇംഗ്ലണ്ടിലേക്ക് തിരിച്ചുപോകാൻ ആഗ്രഹിച്ചെങ്കിലും, കമ്പനി സമ്മതിച്ചില്ല.  ഉദ്യോഗക്കയറ്റം നൽകി ചാർണ്ണോക്കിനെ പിടിച്ചുനിറുത്തി. 

തുടരെത്തുടരെ ഉദ്യോഗക്കയറ്റങ്ങൾ  നേടിയെടുത്ത  ചാർനോക്ക്, അധികം താമസിയാതെ  കമ്പനിയുടെ ഉയർന്ന ഉദ്യോഗസ്ഥന്മാരിലൊരാളായി 1685- ൽ,  
ബംഗാൾ ഉൾക്കടൽ ഭാഗത്ത്  കമ്പനിയുടെ താത്പര്യങ്ങൾ സംരക്ഷിക്കുന്ന  മുഖ്യ പ്രതിപുരുഷനായി നിയമിതനായി. ഇതിനകം മുഗൾ സാമ്രാട്ടായ ഔറംഗസേബ്  ഈസ്റ്റ് ഇന്ത്യ കമ്പനിയുടെ വ്യാപാരസംബന്ധമായ കാര്യങ്ങളിൽ പല നിബന്ധനകളും ഏർപ്പെടുത്തി.  കമ്പനിക്ക് ഇത് സ്വീകാര്യമായില്ല.  ഇതിനെത്തുടർന്നുളള സംഭവവികാസങ്ങളാണ് സുതാനുതിക്കടുത്ത്  ഒരു വാണിജ്യകേന്ദ്രം പണിയാനുളള പ്രേരണ ചാർനോക്കിനു നൽകിയത് 

## കൽക്കത്ത
1690-ൽ ഔറംഗസേബിൻറെ അനുമതിയോടെ ചാർനോക്ക്, സുതാനുതിയും സമീപസ്ഥ പ്രദേശങ്ങളും ചേർത്ത് കൽക്കത്ത എന്നപേരിൽ പുതിയ വ്യാപാരകേന്ദ്രത്തിന് രൂപം കൊടുത്തു.. കമ്പനിയുടെ ഭാരവാഹികൾ  എന്നും ചാർനോക്കിനെ പിൻതാങ്ങി. ആദ്യം മദ്രാസിൻറെ അധീനതയിലായിരുന്നുവെങ്കിലും,  1692, ജനുവരി 22ന്, കൽക്കത്ത  സ്വതന്ത്രമായി പ്രവർത്തിക്കാനാരംഭിച്ചു.

## വിവാഹം, കുടുബം
1663- ൽ ചാർനോക്ക്  സതിക്ക് വിധിക്കപ്പെട്ട ഒരു ഹിന്ദു വിധവയെ വിവാഹം ചെയതു. ക്രിസ്ത്യാനിയായി മാറിയ അവർ മറിയ എന്ന പേർ സ്വീകരിച്ചു. ഇത് പല വിവാദങ്ങൾക്കും കാരണമായി.,,, ,.  ചാർനോക്ക് ദമ്പതിമാർക്ക് 4 മക്കളുണ്ടായി. ഒരു പത്രനും മൂന്നു പുത്രിമാരും. 

## അന്ത്യം
ചാർനോക്ക് 1692 ജനുവരി 10ന്, കൽക്കത്തയിൽ അന്തരിച്ചു.(വിക്റ്റോറിയ മെമ്മോറിയലിലെ ഒരു പ്രദർശനത്തിൽ 1693 എന്നു കാണുന്നു. 1692 എന്നത് മാർച്ച് മുതലാരംഭിക്കുന്ന  പഴയ കലണ്ടർ പ്രകാരമാണെന്ന് സൂചിപ്പിക്കുന്നു.) കൽക്കത്തയിലെ സെൻറ്   ജോൺ പളളിയിലാണ് ശവകുടീരം .ചാർനോക്കൈറ്റ് എന്നറിയപ്പെടുന്ന കല്ലുകൊണ്ടാണ് ശവകുടീരം പണിതിരിക്കുന്നത്.

## അവലംബം

## പുറത്തേക്കുള്ള കണ്ണികൾ

*Banglapedia 
*Encyclopedia article on Charnock
*Charnock's article at the website of William Carey University 

വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
പൊന്തക്കുഞ്ഞൻ

ഇന്ത്യ, നേപ്പാൾ, മ്യാൻമർ എന്നീ രാജ്യങ്ങളിൽ കണ്ടുവരുന്ന ഒരു ചെറിയ പൂമ്പാറ്റയാണ് **പൊന്തക്കുഞ്ഞൻ** (ശാസ്ത്രീയ നാമം: *Aeromachus dubius*). പശ്ചിമഘട്ടത്തിൽ കേരളത്തിന്റേയും തമിഴ്നാടിന്റേയും ഭാഗങ്ങളിലാണ് ഇവയെ കണ്ടുവരുന്നത്.

## ആവാസവ്യവസ്ഥ
കേരളത്തിൽ വളരെ വിരളമായി കാണപ്പെടുന്ന ഒരു ശലഭമാണ് പൊന്തകുഞ്ഞൻ. ഉയരമുള്ള മലകളിലും കാടുകളിലും ചോലവനങ്ങളിലും പുൽമേടുകളിലുമാണ് ഇവയെ കാണാനാകുക. 

## ശരീരപ്രകൃതി
ഇരുണ്ട തവിട്ടുനിറമുള്ള ഒരു ശലഭമാണിത്. തെറിച്ച് തെറിച്ചാണ് ഇവയുടെ പറക്കൽ. മുൻചിറകിന്റെ പുറത്ത് ഒരു ചെറിയ മടക്കുണ്ട്. ചിറകുകളിൽ മങ്ങിയ പുള്ളികളുണ്ട്. ചിറകിന്റെ അടിവശം തവിട്ടുനിറമാണ് തവിട്ടിൽ മങ്ങിയ പുള്ളികളുണ്ട്.

## പ്രത്യേകതകൾ
ചെറുപ്പൂക്കളിൽ നിന്ന് തേനുണ്ണാറുണ്ട്. ഉയരത്തിൽ പറക്കുന്ന സ്വഭാവമില്ല. വെയിൽ കായുമ്പോൾ ചിറകുകൾ കുറച്ച് തുറന്ന് പിടിച്ചിരിക്കും.

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഗവണ്മെന്റ് എഞ്ചിനീയറിംഗ് കോളേജ്, കോഴിക്കോട്

പൂർണമായും സർക്കാർ സഹായത്താൽ പ്രവർത്തിക്കുന്ന എഞ്ചിനീയറിംഗ് കോളേജാണ് **ഗവൺമെന്റ് എഞ്ചിനീയറിംഗ് കോളേജ്, കോഴിക്കോട്**.1999 ആഗസ്റ്റിലാണ് ഈ കലാലയം ആരംഭിച്ചത്.
കോഴിക്കോട് വെസ്റ്റ് ഹിൽ ആണ് കോളേജിന്റെ ആസ്ഥാനം. 1999-ൽ നിലവിലുള്ള ഗവൺമെന്റ് പോളീടെക്ക്നിക്ക് കോഴിക്കോടിനോട് ചേർന്നായിരുന്നു
തുടക്കം കുറിച്ചതെങ്കിലും ഇപ്പോൾ സ്വന്തമായ കെട്ടിടത്തിൽ ആണു   കോളേജ് സ്ഥിതി ചെയ്യുന്നത്. യൂണിവേഴ്‌സിറ്റി ഓഫ് കാലിക്കറ്റ് , എ.പി.ജെ. അബ്ദുൾ കലാം ടെക്നോളജിക്കൽ സർവ്വകലാശാല എന്നിവയുടെ അഫിലിയേഷൻ ഈ കലാലയം നേടിയിട്ടുണ്ട്. ഇതു കൂടാതെ ആൾ ഇന്ത്യ കൗൺസിൽ ഫോർ ടെക്നിക്കൽ എജ്യൂക്കേഷന്റെ അംഗീകാരവും ഇതു കരസ്ഥമാക്കിയിട്ടുണ്ട്.

## ഡിപ്പാർട്ടുമെന്റുകൾ
### ബിരുദ കോഴ്സുകൾ
*അപ്ലൈഡ് ഇലക്ട്രോണിക്സ് ആൻഡ്‌  ഇന്സ്ട്രുമെന്റെഷൻ എൻ‌ജിനീയറിംഗ്
*സിവിൽ എൻ‌ജിനീയറിംഗ്
*മെക്കാനിക്കൽ എൻ‌ജിനീയറിംഗ്
*കെമിക്കൽ എൻ‌ജിനീയറിംഗ്
*ഇലക്ട്രോണിക്സ് ആന്റ് കമ്യൂണിക്കേഷൻ എൻ‌ജിനീയറിംഗ്
### ബിരുദാനന്തര ബിരുദ കോഴ്സുകൾ
*കെമിക്കൽ എൻ‌ജിനീയറിംഗ്
*ഇലക്ട്രോണിക്സ് ആന്റ് കമ്യൂണിക്കേഷൻ എൻ‌ജിനീയറിംഗ്

## ചരിത്രം
1999-ൽ നിലവിലുള്ള ഗവൺമെന്റ് പോളീടെക്ക്നിക്ക് കോഴിക്കോടിനോട് ചേർന്നായിരുന്നു
തുടക്കം കുറിച്ചത്. പിന്നീട് ജൂലൈ 24, 2006 ൽ ഈ കോളേജ് സ്വന്തം കെട്ടിട്ത്തിൽ പ്രവർത്തനം ആരംഭിച്ചു. അന്നത്തെ മുഖ്യമന്ത്രി ശ്രീ. വി.എസ്. അച്യുതാനന്ദൻ ആണു പുതിയ കെട്ടിടം ഉദ്ഘാടനം ചെയ്തത്.

## ലക്ഷ്യ
2011 മുതൽ ഈ കലാലയം വർഷാവർഷം സംഘടിപ്പിക്കുന്ന നാഷണൽ ലെവൽ ടെക്നികൽ ഫെസ്റ്റ് ആണ് ലക്ഷ്യ. വെബ്സൈറ്റ് http://www.lakshya18.org/ 

## സൗകര്യം

വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കോഴിക്കോട് ജില്ലയിലെ കലാലയങ്ങൾ
വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
കെ.എം. തരകൻ

മലയാളത്തിലെ ഒരു പ്രശസ്ത സാഹിത്യകാരനും നിരൂപകനുമായിരുന്നു **ഡോ.കെ.എം. തരകൻ** (1930 ഒക്ടോബർ 6 -  2003 ജൂലൈ 15). 1975-ലെ കേരള സാഹിത്യ അക്കാദമി പുരസ്കാരം അടക്കമുള്ള നിരവധി പുരസ്കാരങ്ങൾ നേടിയിട്ടുണ്ട്.
## ജീവിതരേഖ
മഹാകവി പുത്തൻകാവ് മാത്തൻ തരകന്റെയും മറിയാമ്മ തരകന്റെയും മകനായി 1930-ൽ പുത്തൻകാവിൽ ജനിച്ചു. 1946-ൽ ചെങ്ങന്നൂർ ഇംഗ്ലീഷ് ഹൈസ്കൂളിൽ നിന്നും ഇ.എസ്.എസ്.എൽ.സി പരീക്ഷ പാസായി. 1952-ൽ ബനാറസ് ഹിന്ദു സർവ്വകലാശാലയിൽ നിന്നും ഇംഗ്ലീഷ് സാഹിത്യത്തിൽ എം.എ ബിരുദം നേടി. 1952 മുതൽ 1959 വരെ എറണാകുളം സെന്റ്.ആൽബർട്ട് കോളേജിൽ ഇംഗ്ലീഷ് വിഭാഗത്തിൽ അദ്ധ്യാപകനായും 1959 മുതൽ 1979 വരെ കോതമംഗലം മാർ അത്താനേഷ്യസ് കോളേജിൽ ഇംഗ്ലീഷ് വിഭാഗം മേധാവിയുമായി പ്രവർത്തിച്ചിരുന്നു. ഇതിനിടെ 1971-ൽ അമേരിക്കയിലെ പിറ്റ്സ്‌ബർഗ് തിയോളജിക്കൽ കോളേജിൽ വേദശാസ്ത്രം, സംസ്കാരം എന്നിവയിൽ ഉപരിപഠനം നടത്തി. 

1979 മുതൽ 1988 വരെ മലയാള മനോരമ ആഴ്ചപ്പതിപ്പിന്റെയും ഭാഷാപോഷിണിയുടെയും പത്രാധിപരായിരുന്നു. 1991-ൽ കേരള സാഹിത്യ അക്കാദമിയുടെ പ്രസിഡണ്ടായി. 2003 ജൂലൈ 15-ന് 73-ആം വയസ്സിൽ തിരുവല്ലയിലെ മെഡിക്കൽ മിഷൻ ആശുപത്രിയിൽ വച്ച് അദ്ദേഹം അന്തരിച്ചു.
## കൃതികൾ
മലയാളത്തിലും ഇംഗ്ലീഷിലുമായി ഒട്ടനേകം കൃതികൾ കെ.എം. തരകൻ രചിച്ചിട്ടുണ്ട്. ഇതിനു പുറമേ ചില കൃതികൾ ഇംഗ്ലീഷിൽ നിന്ന് മലയാളത്തിലേക്കും മറ്റു ചിലവ മലയാളത്തിൽ നിന്ന് ഇംഗ്ലീഷിലേക്കും വിവർത്തനം ചെയ്തിട്ടുണ്ട്.
### ഉപന്യാസ-നിരൂപണ കൃതികൾ
**[[പാശ്ചാത്യ സാഹിത്യതത്വശാസ്ത്രം]]*
* *മലയാള നോവൽ സാഹിത്യ ചരിത്രം*
* *ആധുനിക നോവൽ ദർശനം*
* *അനശ്വരനായ ഉറൂബ്*
* *ആധുനിക സാഹിത്യദർശനം*
* *അന്വേഷണ പഥങ്ങൾ*
* *ഉത്തരാധുനികതയും മറ്റും*
* *മഗ്ദലനമറിയം ഒരു മുക്തിഗാഥ* 
* *നോബൽ സമ്മാനർഹർ*
* *എ ബ്രീഫ് സർവ്വേ ഓഫ് മലയാളം*
* *പോയറ്റിക് ആക്ട്*

### നോവലുകൾ
* *അവളാണു ഭാര്യ*
* *നിനക്കായ് മാത്രം*
* *ഓർമ്മകളുടെ രാത്രി*
* *ആത്മാവിൽ സുഗന്ധം*
* *എന്നിൽ അലിയുന്ന ദുഃഖം*

## പുരസ്കാരങ്ങൾ
* കേരള സാഹിത്യ അക്കാദമി അവാർഡ് (1975) - *പാശ്ചാത്യ സാഹിത്യ തത്ത്വശാസ്ത്രം*
* പുത്തേഴൻ അവാർഡ് (1988) - *അനശ്വരനായ ഉറൂബ്*
* എസ്.പി.സി.എസ് അവാർഡ് 
* അക്ഷര അവാർഡ്
* ധിഷണ അവാർഡ്
* കൊടുപ്പുന്ന സ്മാരക പുരസ്കാരം
## അവലംബം


വർഗ്ഗം:മലയാളസാഹിത്യനിരൂപകർ
വർഗ്ഗം:മലയാളം നോവലെഴുത്തുകാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1930-ൽ ജനിച്ചവർ
വർഗ്ഗം:2003-ൽ മരിച്ചവർ
വർഗ്ഗം:ഒക്ടോബർ 6-ന് ജനിച്ചവർ
വർഗ്ഗം:ജൂലൈ 15-ന് മരിച്ചവർ
മാനസ സഞ്ചര രേ

പതിനെട്ടാം നൂറ്റാണ്ടിൽ സദാശിവ ബ്രഹ്മേന്ദ്രർ സംസ്കൃതത്തിൽ രചിച്ച ഒരു കർണ്ണാടകസംഗീതകൃതിയാണു് **മാനസ സഞ്ചര രേ** എന്നു തുടങ്ങുന്ന വിഖ്യാതഗാനം. 28-ആമത്തെ മേളകർത്താരാഗമായ ഹരികാംബോജിയിൽ ജന്യമായ ശ്യാമരാഗത്തിലാണു് ഈ കൃതി പതിവായി ആലപിക്കാറുള്ളതു്. താളം: ആദി. ഹരിശ്ചന്ദ്ര എന്ന ചലച്ചിത്രത്തിലെ *ആത്മവിദ്യാലയമേ* എന്ന ഗാനം ഈ കൃതിയുടെ ഈണത്തെ പിന്തുടർന്ന് രൂപപ്പെടുത്തിയതാണ്. 

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
# http://www.karnatik.com/c1059.shtml
# http://www.youtube.com/watch?v=527MAB6tQi8 (ശങ്കരാഭരണം (ചലച്ചിത്രം))
# http://www.youtube.com/watch?v=ZXeFj-yOGZo (ചെമ്പൈ വൈദ്യനാഥഭാഗവതർ)

വർഗ്ഗം:സദാശിവ ബ്രഹ്മേന്ദ്രർ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:സാമ രാഗത്തിൽ ചിട്ടപ്പെടുത്തിയ കൃതികൾ
കിളിമാനൂർ രമാകാന്തൻ

മലയാളത്തിലെ ഒരു കവിയും ഗാനരചയിതാവും വിവർത്തകനുമായിരുന്നു **കിളിമാനൂർ രമാകാന്തൻ** (1938 ഓഗസ്റ്റ് 2 - 2009 നവംബർ 30). ദാന്തെയുടെ *[[ഡിവൈൻ കോമഡി]]* മലയാളത്തിലേക്ക് വിവർത്തനം ചെയ്തത് ഇദ്ദേഹമാണ്. ഡിവൈൻ കോമഡിക്ക് ഇന്ത്യൻ ഭാഷകളിലിറങ്ങുന്ന ആദ്യ വിവർത്തനമാണിത്. ഈ വിവർത്തനത്തിന് 2004-ലെ കേരള സാഹിത്യ അക്കാദമി പുരസ്കാരം ലഭിച്ചു. ദാന്തേ മഹോത്സവത്തിൽ പങ്കെടുത്തിട്ടുണ്ട്.

## ജീവിതരേഖ
മലയാള കവിതക്ക് നവഭാവുകത്വം സമ്മാനിച്ച കവികളിൽ പ്രമുഖനായ രമാകാന്തൻ 1938-ൽ കിളിമാനൂരിൽ ജനിച്ചു.
എൻ.കല്യാണി, എസ്. അച്യുതൻ എന്നിവരായിരുന്നു മാതാപിതാക്കൾ. കിളിമാനൂർ രാജരാജവർമ്മ ഹൈസ്കൂൾ, തിരുവനന്തപുരം ആർട്സ് കോളേജ്, യൂണിവേഴ്സിറ്റി കോളേജ് എന്നിവിടെങ്ങളിലായി വിദ്യാഭ്യാസം. ദീർഘകാലം കൊല്ലം ശ്രീനാരായണ കോളേജിലും  ചെമ്പഴന്തി എസ്.എൻ. കോളേജിലും മലയാളം അദ്ധ്യാപകനായിരുന്നു. 

2009 നവംബർ 30-ന് തിരുവനന്തപുരത്തെ സ്വകാര്യ ആശുപത്രിയിൽ വെച്ച് അന്തരിച്ചു.

## കൃതികൾ
### കവിതാസമാഹാരങ്ങൾ
* പാന്ഥന്റെ പാട്ട്
* കണ്ണീരിനക്കരെ
* മർമ്മരം
* മനുഷ്യമരങ്ങൾ
* ഹരിതഭൂമി (1969)
* ആരോ ഒരാൾ 
* അമ്പതു പ്രേമഗാനങ്ങൾ
* തെരഞ്ഞെടുത്ത കവിതകൾ ( 2011)

### വിവർത്തനം
* ഡിവൈൻ കോമഡി (1990)
### ഉപന്യാസം
* സർഗമുദ്രകൾ
### യാത്രാവിവരണം
* ദാന്തെയുടെ നാട്ടിൽ

## പുരസ്കാരങ്ങൾ
*കേരള സാഹിത്യ അക്കാദമി പുരസ്കാരം (2004) - *ഡിവൈൻ കോമഡി* (വിവർത്തനം)
*ആശാൻ സ്മാരക പുരസ്കാരം (2005)
*മുലൂർ സ്മാരക പുരസ്കാരം
## അവലംബം


വർഗ്ഗം:മലയാളകവികൾ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1938-ൽ ജനിച്ചവർ
വർഗ്ഗം:2009-ൽ മരിച്ചവർ
സദാശിവ ബ്രഹ്മേന്ദ്രർ

18-ആം നൂറ്റാണ്ടിൽ തമിഴ്നാട്ടിലെ കുംഭകോണത്തിനു സമീപം ജീവിച്ചിരുന്ന ഒരു അദ്വൈതചിന്തകനും സംഗീതകാരനും ആയിരുന്നു **സദാശിവ ബ്രഹ്മേന്ദ്ര** അഥവാ **സദാശിവ ബ്രഹ്മേന്ദ്രർ**. പൊതുവേ സംസ്കൃതത്തിൽ രചിക്കപ്പെട്ടിരുന്ന അദ്ദേഹത്തിന്റെ ഒട്ടുമിക്ക കൃതികളും നഷ്ടപ്പെട്ടുപോയെങ്കിലും അവശേഷിക്കുന്ന ചിലതു തന്നെ അദ്ദേഹത്തിന്റെ ലക്ഷണമൊത്ത കർണ്ണാടകസംഗീതരചനാപാടവം തെളിയിക്കുന്നു.

## ജീവിതം

മോക്ഷസോമസുന്ദര അവധാനി, പാർവ്വതി എന്നീ ദമ്പതികളുടെ പുത്രനായാണു് സദാശിവൻ ജനിച്ചതു്. ശിവരാമകൃഷ്ണൻ എന്നായിരുന്നു യഥാർത്ഥനാമം. പതിനേഴാമത്തെ വയസ്സിൽ അദ്ദേഹത്തിന്റെ വിവാഹം കഴിഞ്ഞു. പലപ്പോഴും അദ്ദേഹം അർദ്ധനഗ്നനായോ പൂർണ്ണനഗ്നനായോ ചിന്താമഗ്നനായി അലഞ്ഞുതിരിഞ്ഞുനടന്നിരുന്നുവത്രേ. സമൂഹത്തിന്റെ മുഖ്യധാരയിൽ നിന്നും വേറിട്ട് ജീവിച്ച അദ്ദേഹം മിക്കപ്പോഴും  ധ്യാനത്തിലേർപ്പെട്ടു. “പരമലഹരിയിൽ” മുഴുകിയ ഒരാൾ എന്ന് മറ്റുള്ളവർ അദ്ദേഹത്തെ വിവരിച്ചിരുന്നു.

തിരുച്ചിറപ്പള്ളിയ്ക്കു 100 കിലോമീറ്റർ പടിഞ്ഞാറുള്ള നേരൂർ എന്ന സ്ഥലത്തുവെച്ച് അദ്ദേഹം സമാധി പ്രാപിച്ചു. ക്രി.വ. 1762-ലാണു് അദ്ദേഹത്തിന്റെ മരണം എന്നു വിശ്വസിക്കപ്പെടുന്നു.

## കൃതികൾ
അദ്വൈതരസമഞ്ജരി, ബ്രഹ്മതത്വപ്രകാശിക, യോഗസുധാകരം എന്നീ സംസ്കൃതകൃതികൾ അദ്ദേഹം രചിച്ചു. അദ്വൈതതത്വശാസ്ത്രത്തിന്റെ ചിന്തകൾ ഉൾക്കൊള്ളുന്ന ഒട്ടനവധി കർണ്ണാടകസംഗീത കീർത്തനങ്ങളും അദ്ദേഹത്തിന്റേതായിട്ടുണ്ടു്. പിൽക്കാലത്തു് പ്രചുരപ്രധാനമായ ഇവയിൽ ചിലതു്:

# ഭജരേ രഘുവീരം (രാഗം: മോഹനം/ ജോൻപുരി)
# ഭജരേ ഗോപാലം ( രാഗം: ഹിന്ദോളം)
# ഭജരേ യദുനാഥം (രാഗം: പിലൂ)
# മാനസ സഞ്ചര രേ (രാഗം: ശ്യാമ)
# സർവ്വം ബ്രഹ്മമയം (രാഗം: മധുവന്തി / ജിഞ്ജോടി) 
# പിബരേ രാമരസം (രാഗം: ആഹിർ ഭൈരവി)
# ആനന്ദ പൂർണ്ണ (രാഗം; മദ്ധ്യമാവതി)

# ബ്രഹ്മൈ വാഹം (രാഗം: നാഥനാമക്രിയ)
# ബ്രൂഹി മുകുന്ദേതി (രാഗം: കുറിഞ്ഞി)
# ചേതഃ ശ്രീ രാമം (രാഗം: കേദാരഗൗള)
# ചിന്താ നാസ്തി കില (രാഗം: ഷഹാന)
# ഗായതി വനമാലീ (രാഗം: ദുർഗ)
# ഖേലതി മമ ഹൃദയേ (രാഗം: അഠാണ)
# ഖേലതി പിണ്ഡാണ്ഡേ (രാഗം: ശുദ്ധ ധന്യാസി)
# ക്രീഡതി വനമാലീ (രാഗം: സിന്ധുഭൈരവി)
# കൃഷ്ണ പാഹി (രാഗം: മദ്ധ്യമാവതി)
# നഹിരേ നഹി (രാഗം: മോഹനം)
# പൂർണ്ണം ബോധോ അഹം (രാഗം: കല്യാണി)
# പ്രതിവാരം വാരം (രാഗം: തിലാങ്)
# സ്മരവാരം വാരം (രാഗം: കാപി)
# തത്വ ജീവത്വം (രാഗം: കീരവാണി)
# തുങ്ഗദരങ്ഗേ (രാഗം: കുന്തളവരാളി)

## അവലംബം

## ബാഹ്യ ലിങ്കുകൾ
* Sri Kailasha Ashramam   
* SADASIVA BRAHMENDRA SARASVATI by N. RAGHUNATHAN M.A., B.L.  
* Santa Shreshta Sadasiva Bramhendra and his miracles   

## കൂടുതൽ വായനയ്ക്ക്
Brahmatatvaprakasika nama Brahmasutravrttih - http://www.dkagencies.com/doc/from/1023/to/1123/bkId/DK8263321716226271789703045171/details.html

വർഗ്ഗം:തഞ്ചാവൂർ ജില്ലയിൽ നിന്നുള്ളവർ
വർഗ്ഗം:1755-ൽ മരിച്ചവർ
ചിന്താപരീക്ഷണം

ഒരു ആശയത്തിന്റേയോ സിദ്ധാന്തത്തിന്റെയോ തത്ത്വത്തിന്റെയോ പരിണതഫലങ്ങൾ അറിഞ്ഞെടുക്കാൻ വേണ്ടി എന്തെങ്കിലും പ്രായോഗികമായ ഉപകരണങ്ങളോ വ്യൂഹങ്ങളോ ഉൾപ്പെടുത്താതെ, ശുദ്ധമായ ചിന്ത മാത്രം ഉപയോഗിച്ച് നടത്തുന്ന പരീക്ഷണമാണു് **ചിന്താപരീക്ഷണം** (Thought Experiment) എന്നറിയപ്പെടുന്നതു്. ഭൗതികശാസ്ത്രം, സാമൂഹ്യശാസ്ത്രം, ജനസംഖ്യാശാസ്ത്രം തുടങ്ങിയ രംഗങ്ങളിൽ ഇത്തരം പരീക്ഷണങ്ങൾ  വ്യാപകമായി ഉപയോഗിച്ചുവരുന്നു.

ചിന്താപരീക്ഷണങ്ങളുടെ പ്രസിദ്ധമായ ഉദാഹരണങ്ങളാണു് ഷ്രോഡിങ്‌ഗറുടെ പൂച്ചയും മാക്സ്‌വെല്ലിന്റെ അസുരനും. ആൽബർട്ട് ഐൻസ്റ്റൈൻ തന്റെ പ്രധാന ആശയങ്ങളൊക്കെ രൂപപ്പെടുത്തിയതു് അദ്ദേഹത്തിന്റെ ചിന്താപരീക്ഷണങ്ങളിലൂടെയാണു്. രസതന്ത്രവും ഊർജ്ജതന്ത്രവും 20-ആം നൂറ്റാണ്ടിൽ അഭൂതപൂർവ്വമായ വികാസം പ്രാപിച്ചതിൽ ചിന്താപരീക്ഷണങ്ങൾക്കു് ഗണ്യമായ ഒരു പങ്കുണ്ടു്.

വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
പുത്തൻകാവ് മാത്തൻ തരകൻ

മലയാളത്തിലെ ഒരു കവിയും ഗാനരചയിതാവും ഗദ്യകാരനുമായിരുന്നു **പുത്തൻകാവ് മാത്തൻ തരകൻ** (1903 സെപ്തംബർ 6 - 1993 ഏപ്രിൽ 5). ഇദ്ദേഹം രചിച്ച മഹാകാവ്യമാണ് *വിശ്വദീപം*.
## ജീവിതരേഖ
ചെങ്ങന്നൂരിനടുത്തുള്ള പുത്തൻകാവിൽ കിഴക്കേത്തലക്കൽ ഈപ്പൻ മത്തായിയുടെയും മറിയാമ്മയുടെയും മകനായി 1903-ൽ ജനനം. സ്കൂൾ ഫൈനൽ വരെയായിരുന്നു ഔപചാരിക വിദ്യാഭ്യാസമെങ്കിലും സ്വപ്രയത്നത്താൽ വിദ്വാൻ പരീക്ഷയും മലയാളം എം.എ പരീക്ഷയും എഴുതി ജയിച്ചു. സ്കൂൾ അദ്ധ്യാപകനായി ഔദ്യോഗിക ജീവിതം ആരംഭിച്ചു.  1952 മുതൽ പത്തനംതിട്ട കാതോലിക്കേറ്റ് കോളേജിൽ അദ്ധ്യാപകനായും മലയാളം വിഭാഗം മേധാവിയായും പ്രിൻസിപ്പളായും പ്രവർത്തിച്ചു. 1958-ൽ ഔദ്യോഗിക ജീവിതത്തിൽ നിന്ന് വിരമിച്ചു.

മദ്രാസ് - കേരള സർവ്വകലാശാലകളുടെ പരീക്ഷ ബോർഡ്, ബോർഡ് ഓഫ് സ്റ്റഡീസ് എന്നിവയിൽ അംഗമായിരുന്നു. 1960-64 കാലഘട്ടത്തിൽ സാഹിത്യഅക്കാദമി അംഗമായിരുന്നു. പത്രം, സ്കൗട്ട് എന്നീ രംഗങ്ങളിലും ഇദ്ദേഹം പ്രവർത്തിച്ചിരുന്നു. 1993 ഏപ്രിൽ 5-ന് അന്തരിച്ചു. 

ഇദ്ദേഹത്തിന്റെ പുത്രന്മാരാണ് ഡോ.കെ.എം. തരകനും ഡോ.കെ.എം. ജോസഫും.

## കൃതികൾ
കവിത, നിരൂപണം, ഉപന്യാസം, നോവൽ, ജീവചരിത്രം തുടങ്ങി വിവിധ സാഹിത്യ മേഖലകളിലായി നിരവധി കൃതികൾ ഇദ്ദേഹം രചിച്ചിട്ടുണ്ട്. ഭാഷാപ്രയോഗത്തിൽ വലിയ നിഷ്ഠ പുലർത്തുന്ന മാത്തൻ തരകൻ സംസ്കൃതവൃത്തങ്ങളിലും ദ്രാവിഡവൃത്തങ്ങളിലും കവിതയെഴുതിയിട്ടുണ്ട്.   *[[വിശ്വദീപം]]* എന്ന മഹാകാവ്യത്തിനു പുറമേ *കാവ്യസങ്കീർത്തനം*, *കൈരളി ലീല*, *ഹേരോദാവ്*, *വേദാന്തമുരളി*, *വികാരമുകുളം*, *ഉദയതാരം*, *കേരളഗാനം*, *ഉദ്യാനപാലകൻ*, *കാവ്യതാരകം*, *ആര്യഭാരതം*, *തോണിക്കാരൻ*, *വസന്ത സൗരഭം* തുടങ്ങിയ കവിതാസമാഹാരങ്ങളും ഇദ്ദേഹത്തിന്റേതായിട്ടുണ്ട്. *ഇണങ്ങാത്ത മനുഷ്യൻ*, *ജീവിതാമൃതം*, *മധുബാലിക* എന്നീ നോവലുകളുടെയും *പൗരസ്ത്യ നാടകദർശനം*, *സാഹിത്യവിഹാരം*, *സാഹിത്യവേദി*, *സാഹിത്യസോപാനം* തുടങ്ങിയ ഉപന്യാസ ഗ്രന്ഥങ്ങളുടെയും രചയിതാവാണ് മാത്തൻ തരകൻ.
ചലച്ചിത്രങ്ങൾക്കായി ഗാന രചന നടത്തിയിട്ടുണ്ട്. ജ്ഞാനാംബിക (1948) യിലെ സുഗമധുരം, കഥയിഹു കേൾക്കുക, മോഹനമേ മനോമോഹനമേ, തുടങ്ങി പത്തോളം ഗാനങ്ങൾ ഇദ്ദേഹം രചിച്ചവയാണ്.

## അവലംബം


വർഗ്ഗം:മലയാളകവികൾ
വർഗ്ഗം:ചലച്ചിത്ര ഗാനരചയിതാക്കൾ
കോമൺവെൽത്ത് ഒഫ് ഇൻഡിപെന്റന്റ് സ്റ്റേറ്റ്സ്

**കോമൺവെൽത്ത് ഒഫ് ഇൻഡിപെന്റന്റ് സ്റ്റേറ്റ്സ്** (Commonwealth of Independent States **CIS**, ) എന്നത് നേരത്തെ സോവിയറ്റ് റിപ്പബ്ലിക്കുകളായിരുന്ന രാജ്യങ്ങൾ സോവിയറ്റ് യൂണിയന്റെ തകർച്ചക്ക് ശേഷം രൂപീകരിച്ച ഒരു സംഘടനയാണ്.
കോമൺവെൽത്ത് ഒഫ് നാഷൻസിന്റെ മാതൃകയിലുള്ള ഒരു രാഷ്ട്രങ്ങളുടെ കൂട്ടായ്‌മയാണിത്. അംഗരാഷ്ട്രങ്ങൾ തമ്മിലുള്ള വ്യാപാര, സാമ്പത്തിക, നിയമനിർമ്മാണ, സുരക്ഷാമേഖലകളിലെ ഏകീകരണം ലക്ഷ്യമാക്കിയാണ് കോമൺവെൽത്ത് ഒഫ് ഇൻഡിപെന്റന്റ് സ്റ്റേറ്റ്സ് പ്രവർത്തിക്കുന്നത്. ഐക്യരാഷ്ട്രസഭയുടെ സമാധാന സേനയുടെ ഭാഗമായി കോമൺവെൽത്ത് ഒഫ് ഇൻഡിപെന്റന്റ് സ്റ്റേറ്റ്സ് തജാക്കിസ്താനിൽ പ്രവർത്തിച്ചിരുന്നു.

## അവലംബം


വർഗ്ഗം:അന്താരാഷ്ട്ര സംഘടനകൾ
ചുവപ്പുനീക്കം

ആധുനിക ഭൌതിക ശാസ്ത്രപഠനത്തിൽ  അത്യന്തം പ്രധാനപ്പെട്ട ഒരു പ്രതിഭാസവും ഉപാധിയുമാണു് ചുവപ്പുനീക്കം(Red shift). ഒരു പ്രകാശസ്രോതസ്സിന്റെ യഥാർത്ഥവർണ്ണം (ആവൃത്തി) ഒരു വീക്ഷകനു കാണപ്പെടുന്നതു് ആ സ്രോതസ്സിന്റെ ആപേക്ഷികപ്രവേഗത്തിനനുസരിച്ച് വ്യത്യാസപ്പെടാം.  ഡോപ്ലർ പ്രഭാവം മൂലം  സംഭവിക്കുന്ന ഇത്തരം വർണ്ണവ്യത്യാസത്തിനെ ജ്യോതിശാസ്ത്രത്തിൽ പൊതുവായി പറയുന്ന പേരാണു് **ചുവപ്പുനീക്കം**.

വർഗ്ഗം:ഭൗതിക പ്രപഞ്ചശാസ്ത്രം
അബ്ദുൽ ഹമീദ് ലാഹോറി

ഇന്തോ-പേർഷ്യൻ ചരിത്രകാരനായിരുന്നു **അബ്ദുൽ ഹമീദ് ലാഹോറി**‍. യഥാർഥനാമം അബ്ദുൽ ഹമീദ് ലാഹാവ്രി എന്നായിരുന്നു. മുഗൾ ചക്രവർത്തി ഷാജഹാന്റെ ആസ്ഥാന ചരിത്രകാരനായിരുന്ന ഇദ്ദേഹം ഷാജഹാന്റെ ഭരണകാലത്തെ(1628-58)ക്കുറിച്ച് ഏറ്റവും വിശദവും ആധികാരികവുമായ വിവരണം നൽകുന്ന *പാദ്ഷാനാമ* എന്ന ചരിത്രഗ്രന്ഥത്തിന്റെ രചയിതാവ് കൂടിയാണ്. ഷാജഹാന്റെ ആദ്യത്തെ ഇരുപത് വർഷത്തെ ഭരണകാലത്തിന്റെ സമ്പൂർണ ചരിത്രമാണ് പാദ്ഷാനാമ. അബ്ദുൽഹമീദിന്റെ ജിവിതത്തെക്കുറിച്ച് വിശദവിവരങ്ങൾ അറിയാൻ കഴിഞ്ഞിട്ടില്ല. അമാലിസാലിഹ് എന്ന ഗ്രന്ഥത്തിന്റെ കർത്താവായ മുഹമ്മദു സാലിഹ്, അബ്ദുൽഹമീദ് വിഖ്യാതനായ എഴുത്തുകാരനാണെന്നും ഇദ്ദേഹം എ.ഡി. 1654-ൽ നിര്യാതനായെന്നും പ്രസ്താവിക്കുന്നു. അക്ബർനാമയുടെ കർത്താവായ അബുൽഫസലിന്റെ ശൈലിയിൽ തന്റെ ഭരണകാലചരിത്രം രചിക്കപ്പെടണമെന്ന് ഷാജഹാൻ ആഗ്രഹിക്കുകയും അതിനേറ്റവും അനുയോജ്യനെന്നു കണ്ട് അക്കാലത്ത് പാറ്റ്നയിൽ വിശ്രമാർഥം താമസിച്ചിരുന്ന അബ്ദുൽഹമീദ് ലാഹോറിയെ വിളിപ്പിക്കുകയും പ്രസ്തുത ചുമതല ഏല്പിക്കുകയും ചെയ്തു. ഷാജഹാന്റെ മന്ത്രിയായിരുന്ന അല്ലാമാ സാദുല്ലാ ഖാനായിരുന്നു അബ്ദുൽഹമീദിന്റെ രക്ഷാധികാരി. അബ്ദുൽഹമീദ് തനിക്കാദരണീയനായ അബുൽഫസലിന്റെ രചനാരീതി വശമാക്കിയിരുന്നു. വാർധക്യം മൂലം പരിക്ഷീണനായപ്പോൾ ഇദ്ദേഹത്തിന്റെ ശിഷ്യനും സഹായിയുമായ മുഹമ്മദ്വാരിസ് ഷാജഹാന്റെ അവശേഷിച്ച ഭരണകാലത്തിന്റെ ചരിത്രം രചിക്കുകയുണ്ടായി. അബ്ദുൽ ഹമീദിന്റെ പാദ്ഷാനാമയുടെ ചരിത്രത്തിന്റെ മൂല്യം നിർവിവാദമാണ്. അക്കാലത്തിന്റെ ഏറ്റവു സമഗ്രവും സൂക്ഷ്മവുമായ ചരിത്രം ഇതിൽ രേഖപ്പെടുത്തിയിട്ടുണ്ട്. കാഫിഖാനെപ്പോലുള്ള പിൽക്കാല ചരിത്രകാരൻമാർകൂടി ഈ ഗ്രന്ഥത്തെയാണ് പ്രധാനമായും ആശ്രയിക്കുന്നത്.

## അവലംബം
*http://collectionsonline.lacma.org/mwebcgi/mweb.exe?request=record;id=12183;type=101
*http://www.stephen-knapp.com/badshahnama.htm
*http://www.indianresurgence.com/history5.htm 

വർഗ്ഗം:ഇന്ത്യയിലെ ചരിത്രകാരന്മാർ
വർഗ്ഗം:മുഗൾ സാമ്രാജ്യം
ഗവൺമെന്റ് പോളിടെക്നിക്ക് കോഴിക്കോട്

കോഴിക്കോട് ജില്ലയിലെ വെസ്റ്റ് ഹില്ലിൽ സ്ഥിതി ചെയ്യുന്ന കേരള സർക്കാറിനു കീഴിലുള്ള സാങ്കേതിക വിദ്യാഭ്യാസ സ്ഥാപനമാണു് '''ഗവൺമെന്റ് പോളിടെക്നിക്ക് കോഴിക്കോട്.
വിവിധ എഞ്ചിനീയറിങ്ങ് ഡിപ്ലോമ വിഷയങ്ങൾ ഇവിടെ പഠിപ്പിക്കുന്നു.

## വിഭാഗങ്ങൾ
*സിവിൽ എഞ്ചിനീയറിങ്ങ്
*മെക്കാനിക്കൽ എഞ്ചിനീയറിങ്ങ്
*ഇലക്ട്രിക്കൽ & ഇലക്ടോണിക്സ് എഞ്ചിനീയറിങ്ങ്
*കെമിക്കൽ എഞ്ചിനീയറിങ്ങ്
*കമ്പ്യൂട്ടർ എഞ്ചിനീയറിങ്ങ്
*ടൂൾ & ഡൈ എഞ്ചിനീയറിങ്ങ്

## അവലംബം


വർഗ്ഗം:കോഴിക്കോട് ജില്ലയിലെ കലാലയങ്ങൾ
വർഗ്ഗം:കേരളത്തിലെ പോളിടെക്നിക്കുകൾ
വിശപ്പിന്റെ വിളി

***വിശപ്പിന്റെ വിളി*** എന്നത് 1952ൽ മുതുകുളം രാഘവൻ പിള്ളരചിച്ച് മോഹൻ റാവു സംവിധാനം ചെയ്ത കുഞ്ചാക്കോയും കെ.വി കോശിയും ചേർന്നു നിർമ്മിച്ച ചലച്ചിത്രമാണ്. ഉദയായുടെ ബാനറിൽ ആണ് ഇത് പുറത്ത് വന്നത്. പ്രേം നസീർ (അബ്ദുൾ ഖാദർ), തിക്കുറിശ്ശി, കുമാരി തങ്കം പങ്കജവല്ലി എസ്.പി. പിള്ള തുടങ്ങിയവർ വേഷമിട്ട ഈ ചിത്രം  ഒരു ചെറിയ ബജറ്റിൽ ചെയ്ത ചിത്രമാണെങ്കിലും വൻ വിജയമായി. 

1952ൽ പത്ത് സിനിമ ഉണ്ടായിരുന്നെങ്കിലും അമ്മ മാത്രമാണ് വേറെ വിജയിച്ചത്.പ്രേംനസീർ നായകനായി അഭിനയിച്ച രണ്ടാമത് ചലച്ചിത്രമാണ് **വിശപ്പിന്റെ വിളി**. ആദ്യസിനിമയായ മരുമകളിൽ അബ്ദുൾ ഖാദർ എന്നപേരിൽ അഭിനയിച്ചശേഷം ഈ ചിത്രത്തിലാണ് തിക്കുറിശ്ശിയുടെ നിർദ്ദേശപ്രകാരം പ്രേം നസീർ എന്ന പേർ സ്വീകരിച്ചത്.   
  
## താരനിര

## പാട്ടരങ്ങ്
ഗാനങ്ങൾ : അഭയദേവ് 
ഈണം :പി.എസ്. ദിവാകർ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1952-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:അഭയദേവിന്റെ ഗാനങ്ങൾ
ചെറുമോത്ത്

കോഴിക്കോട് ജില്ലയിലെ വളയം പഞ്ചായത്തിലെ ഒരു വാർഡാണ് **ചെറുമോത്ത്**. ഇവിടെ രണ്ടു സ്കൂൾ ഒരു മദ്രസ പ്രവർത്തിക്കുന്നു

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
വട്ട നമ്പർ

മൈദമാവു് കൊണ്ടുണ്ടാക്കിയ ഒരു ആഹാര പദാർത്ഥമാണു് **വട്ട നമ്പർ**. മൈദമാവും മുട്ടയുടെ വെള്ളയും ഒപ്പം മഞ്ഞനിറത്തിനായി അല്പം മഞ്ഞളും ചേർത്താണു് ഇതു് 
ഉണ്ടാക്കുന്നതു്.

## ചേരുവകൾ
*1 . മൈദമാവു് - 250 ഗ്രാം
*2. വെളിച്ചെണ്ണ - 250 മി.ലി
*3. മഞ്ഞൾപ്പൊടി - (ഒരു നുള്ളു്)
*4. മുട്ടയുടെ വെള്ള - 3 എണ്ണത്തിന്റേതു്
*5. പഞ്ചസാര - 100 ഗ്രാം
*6. ഉപ്പു് -(ഒരു നുള്ളു്)
## ഉണ്ടാക്കുന്ന വിധം
മൈദമാവു് നന്നായി മുട്ടയുടെ വെള്ള ചേർത്തു് ഉടച്ചു കലക്കി കുഴമ്പുരൂപത്തിലാക്കുക. അരക്കപ്പ് വെള്ളത്തിൽ നന്നായി കലക്കിയ മഞ്ഞൾപ്പൊടിവെള്ളം മിശ്രിതത്തിലേക്കു് ഒഴിക്കുക. നന്നായി
ഇളക്കുക. ശേഷം പഞ്ചസാര മിശ്രിതത്തിലേക്കു് ഇട്ടു്കൊണ്ടു് നന്നായി ഇളക്കുക. അവസാനം ഒരുനുള്ളു് ഉപ്പു് ഇട്ടു് മിശ്രിതം നന്നായി ഇളക്കുക. അല്പനേരം അടച്ചു വയ്ക്കുക. അടുത്തതായി  ഒരു ഓട്ട പാത്രത്തിന്റെ സഹായത്തോടെ മിശ്രിതം പരന്ന പാത്രത്തിലേക്ക് ഉറ്റിക്കുക. ശേഷം ഇതു് ചുടാക്കിയ എണ്ണയിലേക്കു് മറിച്ചിട്ടു് വേവിച്ചെടുക്കുക. വേവിച്ചവ എണ്ണ
കളയുന്നതിനായി പേപ്പർ വച്ച പാത്രത്തിലേക്ക് എടുത്തിടുക.

വർഗ്ഗം:പലഹാരങ്ങൾ
ഗുഹ്യസമാജ തന്ത്രം

നിഗൂഢബുദ്ധമതത്തിലെ ഏറ്റവും പ്രധാനപ്പെട്ട വിശുദ്ധലിഖിതങ്ങളിൽ ഒന്നാണ് **ഗുഹ്യസമാജ തന്ത്രം**.ലഘു|Thanka of Guhyasamaja in union with his consort Sparshavajrā, xviith century, Rubin Museum of Art, New York

വർഗ്ഗം:ബുദ്ധമതഗ്രന്ഥങ്ങൾ
സ്വന്തമെവിടെ ബന്ധമെവിടെ

ശശികുമാറിന്റെ സംവിധാനത്തിൽ 1984-ൽ പുറത്തിറങ്ങിയ ഒരു മലയാളചലച്ചിത്രമാണ് **സ്വന്തമെവിടെ ബന്ധമെവിടെ**. ശശികുമാറിന്റെ തന്നെ സംവിധാനത്തിൽ 1965-ൽ പ്രദർശനത്തിനെത്തിയ തൊമ്മന്റെ മക്കൾ എന്ന ചിത്രത്തിന്റെ പുനരാവിഷ്കരണമാണ് ഈ ചിത്രം. മോഹൻലാൽ, ലാലു അലക്സ്, സ്വപ്ന, മേനക, ജോസ് പ്രകാശ് എന്നിവർ പ്രധാനകഥാപാത്രങ്ങളെ അവതരിപ്പിച്ചിരിക്കുന്നു.

## അഭിനേതാക്കൾ
* ജോസ് പ്രകാശ് - മാധവമേനോൻ 
* മോഹൻലാൽ - രാജേന്ദ്രൻ
* ലാലു അലക്സ് - ബാലചന്ദ്രൻ
* അടൂർ ഭാസി - ഭാസ്കരമേനോൻ
* സ്വപ്ന - ഉഷ
* മേനക - ഇന്ദുലേഖ
* കവിയൂർ പൊന്നമ്മ - ലക്ഷ്മി
* മീന - ഭഗീരഥി
* സുകുമാരി - ഇന്ദുലേഖയുടെ അമ്മ
* ജഗതി ശ്രീകുമാർ - ഗോപൻ
* എം.എസ്. തൃപ്പൂണിത്തുറ - ഇന്ദുലേഖയുടെ അച്ചൻ
* ജോണി - ശ്രീധരൻ

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
അറവങ്കര

ലഘുചിത്രം|അറവങ്കര
മലപ്പുറം ജില്ലയിൽ പൂക്കോട്ടൂർ പഞ്ചായത്തിൽ സ്ഥിതി ചെയ്യുന്ന ചെറു പട്ടണമാണ് **അറവങ്കര**. നാഷണൽ ഹൈവേ 213 കോഴിക്കോട് പാലക്കാട് റോഡിൽ മലപ്പുറത്തു നിന്നും ഒൻപതു കിലോമീറ്റർ മാറിയാണ് അറവങ്കര. അറവങ്കരയെ പ്രധാനമായും നാലുഭാഗങ്ങളായി അറിയപ്പെടുന്നു.  അറവങ്കര പഞ്ചായത്തു പടി, അറവങ്കര അങ്ങാടി, അറവങ്കര സ്കൂൾപടി, അറവങ്കര ന്യൂ ബസാർ എന്നിവയാണ് അവ.

## പൊതു വിവരങ്ങൾ
പൂക്കോട്ടൂർ പഞ്ചായത്തിലെ പന്ത്രണ്ടാം വാർഡ് ഉൾപെടുന്ന പ്രദേശമാണ് അറവങ്കര. മുഹമ്മദ് വടക്കേകണ്ടി  ആണ് വാർഡ് മെമ്പർ.പൂക്കോട്ടൂർ ഗ്രാമപഞ്ചായത്തിന്റെ ഭരണസിരാകേന്ദ്രം സ്ഥിതിചെയ്യുന്നത് അറവങ്കരയിലാണ്. പഞ്ചായത്തിലെ പ്രധാന പ്രാഥമികാരോഗ്യ കേന്ദ്രവും ഗവൺമെന്റ് ഹയർ സെക്കൻഡറി സ്കൂളും മൃഗാശുപത്രിയും സ്ഥിതിചെയ്യുന്നതും അറവങ്കരയിലാണ്. പൂക്കോട്ടൂർ സർവീസ് സഹകരണ ബാങ്കിന്റെ ഈവനിംഗ് ബ്രാഞ്ച് ന്യൂബസാറിൽ പ്രവർത്തിക്കുന്നു.

## അറവങ്കര ന്യൂ ബസാർ
അറവങ്കരയുടെ പടിഞ്ഞാറേ അറ്റമാണ് ന്യൂ ബസാർ. പഞ്ചായത്തിലെ പ്രധാന ആശുപത്രി അറവങ്കര ന്യൂബസാറിനു തെക്കുവശത്ത് ചെറുവെള്ളൂർ റോഡിലാണ്  സ്ഥിതി ചെയ്യുന്നത്. പൂക്കോട്ടൂർ പഞ്ചായത്തിൽ ഏറ്റവും കൂടുതൽ അന്യസംസ്ഥാന തൊഴിലാളികൾ ജോലി ചെയ്യുന്നതും താമസിക്കുന്നതും ഈ പ്രദേശത്താണ്. ഫാൻസി ചെരുപ്പ് നിർമ്മാണവുമായി ബന്ധപ്പെട്ടാണ് കൂടുതൽ അന്യസംസ്ഥാന തൊഴിലാളികൾ ജോലി ചെയ്യുന്നത്.

## പ്രധാന ഗവൺമെന്റ് സ്ഥാപനങ്ങൾ
#പൂക്കോട്ടൂർ ഗ്രാമ പഞ്ചായത്ത് ഓഫീസ്
#കൃഷി ഭവൻ 
#മൃഗാശുപത്രി
#ഗവ: ഹയർ സെക്കണ്ടറി സ്കൂൾ
#പ്രൈമറി ഹെൽത്ത് സെന്റർ
#കുടുംബശ്രീ ഓഫീസ്
#അക്ഷയ സെന്റർ
#ജി.എൽ.പി.എസ്. പൂക്കോട്ടൂർ ഓൾഡ്
#പൂക്കോട്ടൂർ സർവീസ് സഹകരണ ബാങ്ക് (ഈവനിംഗ് ബ്രാഞ്ച്)

## മത സ്ഥാപനങ്ങൾ
#റഫീഖുൽ ഇസ്ലാം സംഘം ജുമാ മസ്ജിദ് അറവങ്കര
# നൂറുൽ ഇസ്ലാമിയ ഹയർ സെക്കണ്ടറി മദ്രസ അറവങ്കര
#സുന്നി മസ്ജിദ് ന്യൂബസാർ അറവങ്കര
#മദ്രസത്തുൽ മുഹമ്മദിയ ന്യൂബസാർ
#മസ്ജിദുൽ ബദർ ന്യൂബസാർ
=സന്നദ്ധ സംഘടനകൾ=
#മുസ്ലിം റിലീഫ് കമ്മറ്റി അറവങ്കര
#ബൈറുഹ റിലീഫ് സെൽ & ചാരിറ്റബിൾ ട്രസ്റ്റ് അറവങ്കര

## ചിത്ര സഞ്ചയം

File:Pookkottur Gov Higher Secondary School.jpg|thumb|Pookkottur Gov Higher Secondary School
പ്രമാണം:Nirapoli.jpg|ലഘുചിത്രം|നിറപൊലി മലബാർ കാർഷികോൽസവം പൂക്കോട്ടൂർ 2013
File:Aravankara_New_Basar.jpg|അറവങ്കര ന്യൂബസാർ


വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഹുസൈൻ

* ഹുസൈൻ ഇബ്നു അലി - ഇസ്ലാമികപ്രവാചകൻ മുഹമ്മദിന്റെ പൗത്രൻ
* ഹുസൈൻ നസ്ർ - ഇറാൻകാരനായ ഇസ്ലാമിക തത്ത്വജ്ഞാനി
* ഹുസൈൻ രണ്ടത്താണി - ഇസ്ലാമിക പണ്ഡിതൻ
* എം.എഫ്. ഹുസൈൻ - ഇന്ത്യയിലെ ആധുനികചിത്രകാരൻ
* അബ്ദുല്ല ഇബ്‌നു ഹുസൈൻ - ആധുനിക ജോർദാന്റെ ശില്പി
ഹസൻ

* ഹസൻ ഇബ്നു അലി - ഇസ്ലാമികപ്രവാചകൻ മുഹമ്മദിന്റെ പൗത്രൻ.
* ഹസൻ‌ അൽ‌ അസ്കരി - ഷിയാക്കളിലെ ഇസ്നാ അഷരിയ്യാക്കാരുടെ പതിനൊന്നാമത്തെ ഇമാം.
* ഹസൻ നസ്‌റുല്ല - ഹിസ്ബുല്ലയുടെ ജനറൽ സെക്രട്ടറി.
* എം.എം. ഹസൻ - കേരളത്തിലെ മുൻമന്ത്രി.
* ഹസൻ തുറാബി - സുഡാനിലെ പുരോഗമന ഇസ്ലാമിക ചിന്തകൻ.
ശ്രുതിപ്പെട്ടി

ഭാരതീയസംഗീതത്തിൽ, പഠനത്തിനും സാധകത്തിനും ചെറിയ കച്ചേരികൾക്കും സ്ഥായീശ്രുതി പകരാൻ ഉപയോഗിക്കുന്ന ഒരുപകരണമാണു് **ശ്രുതിപ്പെട്ടി**. രൂപത്തിൽ ഹാർമോണിയം പോലെയിരിക്കുന്ന ഈ ഉപകരണത്തിൽ ഹാർമോണിയത്തിൽ നിന്നും വ്യത്യസ്തമായി, വിവിധ സ്വരങ്ങൾക്കു വേണ്ടിയുള്ള കട്ടകൾ (Keys)  ഇല്ല. ഉച്ചസ്ഥായി ‘സ’, ‘പ’ നീചസ്ഥായി ‘സ’ എന്നീ മൂന്നു സ്വരസ്ഥാനങ്ങൾ ക്രമപ്പെടുത്താൻ വേണ്ടിയുള്ള മൂന്നു വലിപ്പുകൾ (സ്വിച്ചുകൾ) മാത്രമാണു് നിയന്ത്രകമായി ഇവയിൽ ഉണ്ടാവുക. പുല്ലാങ്കുഴൽ കച്ചേരികളിലാണു് ശ്രുതിപ്പെട്ടികൾക്കു് കൂടുതൽ പ്രചാരം. 

## ചരിത്രം
ഹാർമോണിയം എത്തുന്നതിനുമുമ്പ് ഇന്ത്യയിലെ സംഗീതസദസ്സുകളിൽ ശ്രുതി സ്ഥിരപ്പെടുത്താൻ ഉപയോഗിച്ചിരുന്നതു് കൂടുതലും സങ്കീർണ്ണതയും അദ്ധ്വാനവുമുള്ള തംബുരു അല്ലെങ്കിൽ നാദസ്വരം എന്നീ ഉപകരണങ്ങളായിരുന്നു. കർണ്ണാടകത്തിലെ യക്ഷഗാനം പോലുള്ള കലകളിൽ ആലാപനത്തിനു ശ്രുതി ചേർക്കാൻ മകുടിയും ഉപയോഗിച്ചിരുന്നു. പിൽക്കാലത്തു് ഹാർമോണിയം വ്യാപകമായി ഉപയോഗിക്കാൻ തുടങ്ങി. എങ്കിലും സ്ഥിരമായ ഒരു ശ്രുതി നൽകുന്നതിനു് ഹാർമ്മോണിയത്തിലെ കട്ടകൾ  ആവശ്യമില്ല എന്ന വസ്തുത കണക്കിലെടുത്തു് അത്തരം കട്ടകൾ ഒഴിവാക്കി അതിനെക്കാൾ ലളിതമായ ഒരു ഉപകരണമായി ശ്രുതിപ്പെട്ടി കണ്ടുപിടിക്കപ്പെട്ടു. 

ആധുനികകാലത്തു് ശ്രുതിപ്പെട്ടി അന്താരാഷ്ട്ര തലത്തിൽ തന്നെ പ്രചാരത്തിൽ എത്തിപ്പെട്ടിട്ടുണ്ടു്. തൊണ്ണൂറുകളുടെ ആരംഭത്തിൽ പ്രശസ്ത ഐറിഷ് സംഗീതജ്ഞൻ നോയ്രീൻ നീ റിയായ്ൻ അദ്ദേഹത്തിന്റെ പരിപാടികളിൽ ഉൾപ്പെടുത്തിക്കൊണ്ടു് ശ്രുതിപ്പെട്ടിയെ അയർലണ്ടിൽ അവതരിപ്പിച്ചു. പിന്നീട് സ്കോട്ട്ലന്റിലെ കരീൻ പോൾവാർട്ട് എന്ന സ്കോട്ടിഷ് നാടൻ‌കലാകാരി അവരുടെ പാട്ടുകളിൽ ശ്രുതിപ്പെട്ടിയ്ക്കു കൂടി സ്ഥാനം നൽകി.

ഇലക്ട്രോണിക്സിന്റെ ആവിർഭാവത്തോടെ, പരമ്പരാഗതമായ ശ്രുതിപ്പെട്ടിക്കു പകരം കൂടുതൽ ലഘുവും വിലകുറവുള്ളതുമായ ഇലക്ട്രോണിൿ ശ്രുതിപ്പെട്ടി (ഇലക്ട്രോണിൿ തംബുരു) പ്രചാരത്തിലായിട്ടുണ്ടു്. തുടർച്ചയായി പ്രവർത്തിപ്പിക്കാൻ പ്രത്യേകമായി ഒരാൾ ആവശ്യമില്ലെന്നതും ഇലൿട്രോണിൿ ശ്രുതിപ്പെട്ടികളുടെ ഗുണങ്ങളിൽ പെട്ടതാണു്. 

വർഗ്ഗം:കർണ്ണാടകസംഗീതം
വർഗ്ഗം:വാദ്യോപകരണങ്ങൾ
വർഗ്ഗം:ഹിന്ദുസ്ഥാനി സംഗീതം
സുർഖി മിശ്രിതം

കെട്ടിടനിർമ്മാണത്തിനുപയോഗിക്കുന്ന ഒരു ചുണ്ണാമ്പുമിശ്രിതമാണ്‌ (ലൈം മോർട്ടാർ) **സുർഖി മിശ്രിതം** അഥവാ **സുർക്കി മിശ്രിതം**. ചുണ്ണാമ്പ്, വെന്ത കളിമണ്ണിന്റെ നേർത്ത പൊടി (സുർഖി) എന്നിവ വെള്ളം ചേർത്ത് ഉണ്ടാക്കുന്ന മിശ്രിതമാണിത്. സാധാരണ മോർട്ടാറിലുപയോഗിക്കുന്ന മണലിനു പകരം സുർഖി ഉപയോഗിക്കുന്നതിനാൽ ഇതിന്‌ ചെലവ് കുറവായിരിക്കും. ഉറപ്പും കൂടും. വേവുകുറഞ്ഞ ഇഷ്ടിക പൊടിച്ചാണ്‌ ഇതിലെ ചേരുവയായ കളിമൺപൊടി സാധാരണ തയ്യാറാക്കുന്നത്.

## അവലംബം

വർഗ്ഗം:നിർമ്മാണസാമഗ്രികൾ
അബ്ദുൽ ഹലീം ശരർ

ഉർദു നോവലിസ്റ്റും പത്രപ്രവർത്തകനുമായിരുന്നു **അബ്ദുൽ ഹലീം ശരർ** (, ).  ഇദ്ദേഹം 1860-ൽ ലക്നൗവിൽ ജനിച്ചു. പ്രാരംഭ വിദ്യാഭ്യാസം ലക്നൌവിലും ഉപരിവിദ്യാഭ്യാസം കൊൽക്കത്തയിലും നിർവഹിച്ചു. ഇദ്ദേഹം ഉർദു, പേർഷ്യൻ‍, അറബി എന്നീ ഭാഷകളിൽ പാണ്ഡിത്യം നേടി. ആദ്യകാലങ്ങളിൽ ഉർദുവിലും പേർഷ്യനിലും കവിതകളെഴുതിക്കൊണ്ടിരുന്നു. ലഖ്നൗവിലെ അവധ് അഖ്ബാർ എന്ന ഉർദു ദിനപത്രത്തിന്റെ പത്രാധിപസമിതിയിൽ അംഗമായതോടെ ധാരാളം ഗദ്യലേഖനങ്ങൾ എഴുതാനും പ്രസിദ്ധീകരിക്കാനും സന്ദർഭം ലഭിച്ചു. ആകർഷകമായ ശൈലീവൈദഗ്ദ്ധ്യം നേടിയ ഗദ്യകാരൻ എന്ന യശസ്സ് പത്രപ്രവർത്തനകാലത്ത് ആർജിക്കുവാൻ ഇദ്ദേഹത്തിനു സാധിച്ചു. ഗദ്യലേഖനങ്ങളോടൊപ്പം തന്നെ ധാരാളം ചെറുകഥകളും നോവലുകളും ഇദ്ദേഹം പ്രസിദ്ധീകരിക്കുകയുണ്ടായി.

ഉർദു നോവൽസാഹിത്യശാഖയ്ക്ക് ആധുനിക രൂപം നൽകിയ ശില്പികളിൽ ഒരാൾ കൂടിയാണ് ശരർ. നോവൽ രചനയുടെ നൂതന സാങ്കേതിക മാർഗങ്ങൾ ഉർദുസാഹിത്യത്തിൽ അവതരിപ്പിക്കുകയും പ്രചരിപ്പിക്കുകയും ചെയ്ത വ്യക്തികളിൽ പ്രമുഖൻ എന്ന സ്ഥാനം സാഹിത്യചരിത്രത്തിൽ ഇദ്ദേഹത്തിനുണ്ട്. ഉത്തരേന്ത്യൻ മുസ്ലീംസമുദായത്തിൽ അടിഞ്ഞുകിടക്കുന്ന അന്ധവിശ്വാസങ്ങളും അനാചാരങ്ങളും മിഥ്യാബോധങ്ങളും തന്റെ നോവലുകളിലൂടെ ഇദ്ദേഹം മറനീക്കിക്കാണിച്ചു. പാത്രപ്രധാനവും സംഭവ പ്രധാനവുമായ നോവലുകൾ ശരർ രചിച്ചിട്ടുണ്ട്. അവയെല്ലാംതന്നെ പുരോഗമനാശയങ്ങൾ ഉൾക്കൊള്ളുന്ന യഥാർഥ നോവലുകളാണ്. ശരറിന്റെ *ഫിർ ദൌസേ ബരീ* എന്ന നോവൽ ഹിന്ദി, ബംഗാളി, മറാഠി, ഗുജറാത്തി തുടങ്ങിയ പല ഭാരതീയ ഭാഷകളിലും പരിഭാഷപ്പെടുത്തിയിട്ടുണ്ട്. 1926-ൽ ലക്നൌവിൽ അന്തരിച്ചു.

## അവലംബം
*http://www.columbia.edu/itc/mealac/pritchett/00urduhindilinks/shacklesnell/311sharar.pdf
*http://www.urdumania.com/tag/abdul-halim-sharar-urdu-writer
കബീർ ദാസ്

**കബീർ ദാസ്**(1440–1518)(also Kabīra) (Hindi: कबीर, Punjabi: ਕਬੀਰ, Urdu: کبير‎) ഒരു മുസ്ലീം നെയ്ത്തുകാരൻ ആയിരുന്ന കബീർ   ഭാരതത്തിലെ പ്രശസ്തരിൽ പ്രശസ്തനായ കവിയും സർവ്വോപരി സിദ്ധനും ആയിത്തീർന്നു. ഹിന്ദി കവിത്രയങ്ങളിൽ രണ്ടാംസ്ഥാനത്താണു് കബീർദാസ്. അദ്ദേഹത്തിന്റെ കൃതികൾ എല്ലാം ആത്മീയവും യോഗാത്മകവും അഗാധമായ യോഗാനുഭൂതിയിൽ നിന്നുറവെടുത്തവയുമാണ്. ബീജക്,സഖി ഗ്രന്ഥ് ,കബീർ ഗ്രന്ഥാവലി , അനുരാഗ് സാഗർ എന്നിവ അദ്ദേഹത്തിന്റെ രചനകളാണ്.

## തത്വചിന്തകൾ
സാമൂഹികമായ വേർതിരിവുകൾക്കും സാമ്പത്തിക ചൂഷണത്തിനുമെതിരേ കബീർ ശബ്ദമുയർത്തി . ദൈവത്തിൽ പരിപൂർണ്ണമായി വിലയം പ്രാപിച്ച് അഗാധഭക്തിയിൽ കൂടി ആ യദാർത്ഥ സ്വരൂപനെ കണ്ടറിയാൻ കബീർ ജനങ്ങളോട് അഭ്യർത്ഥിച്ചു.ഇപ്രകാരമുണ്ടായിരുന്ന ഭക്തിയിൽ മതത്തിനും ജാതിക്കും സ്ഥാനമുണ്ടായിരുന്നില്ല.ഇസ്ലാം മതത്തിന്റെ ഏകദൈവവാദത്തിൽ കൂടി ഹിന്ദുമതത്തിന്റെ ഒരു പുതിയ ആവിഷ്കരണമാണ് കബീർ ലക്ഷ്യമിട്ടിരുന്നത്. സമകാലികനായിരുന്ന രാമാനന്ദ് എന്ന ഭക്തകവിയും കബീറിന്റെ അതേ ചിന്താധാര വച്ചു പുലർത്തി . സകലതും വെടിഞ്ഞു ഈശ്വരനിൽ അഭയം പ്രാപിക്കുവാനുള്ള ഇവരുടെ ആഹ്വാനത്തിന് അന്നത്തെ പരിതഃസ്ഥിതിയിൽ ഒരു 
പ്രത്യേക അർഥഗൗരവമുണ്ടായിരുന്നു.താൻ ഒരേ സമയം അള്ളാവിന്റെയും ശ്രീരാമന്റെയും സന്തതിയാണെന്നു കബീർ ഉദ്ഘോഷിച്ചിരുന്നു. അദ്ദേഹത്തിന്റെ ഗീതകങ്ങൾക്ക് ഉത്തരഭാരതത്തിൽ പ്രചുര പ്രചാരം സിദ്ധിച്ചു.

## അവലംബം

ഇന്ത്യാ ചരിത്രം - വാള്യം ഒന്ന് - മധ്യകാല ഇന്ത്യയിലെ മതപ്രസ്ഥാനങ്ങൾ - പേജ് 295-298
വർഗ്ഗം:ഭക്തകവികൾ
അഖബ (വിവക്ഷകൾ)

* അഖബ - സൗദി  അറേബ്യയിലെ ഒരു പ്രദേശം
* അഖബ - ജോർദാനിലെ തുറമുഖം
* അഖബ ഉൾക്കടൽ
* പാലസ്തീനിലെ ഒരു ഗ്രാമം
* ജെനിൻ നഗരത്തിനടുത്ത് ജോർദാനോട് ചേർന്നു കിടക്കുന്ന ഒരു നഗരം
സ്റ്റാർ അലയൻസ്

വിമാനക്കമ്പനികളുടെ ലോകത്തിലെ ആദ്യത്തേതും ഏറ്റവും വലുതുമായ  സഖ്യമാണ് **സ്റ്റാർ അലയൻസ് (നക്ഷത്ര സഖ്യം)**. ലോകത്തെ അഞ്ച് മുൻനിര വിമാനക്കമ്പനികളായ എയർ കാനഡ, ലുഫ്താൻസ, സ്കാൻഡിനേവിയൻ എയർലൈൻസ്, തായ് എയർവേയ്സ് ഇന്റർനാഷണൽ, യുണൈറ്റഡ് എയർലൈൻസ് എന്നിവ ചേർന്ന് 1997ൽ രൂപം കൊടുത്തതാണ് ഈ സഖ്യം. സഖ്യത്തിന്റെ ആസ്ഥാനം ജർമനിയിലെ ഫ്രാങ്ക്ഫർട്ട് വിമാനത്താവളത്തിനടുത്തുള്ള ഫ്രാങ്ക്ഫർട്ട് ആം മെയിൻ വിമാനത്താവളമാണ്.

## സഖ്യാംഗങ്ങൾ

### പൂർണ്ണാംഗങ്ങളും അവരുടെ സബ്സിഡിയറി കമ്പനികളും

 സ്ഥാപക അംഗം
 കോണ്ടിനന്റൽ കണക്ഷൻ, കോണ്ടിനന്റൽ എക്സ്പ്രസ്, ലുഫ്താൻസ റീജിയണൽ, യുണൈറ്റഡ് എക്സ്പ്രസ്, യു. എസ്. എയർവേയ്സ് എക്സ്പ്രസ് എന്നീ ബ്രാൻഡുകളുടെ കീഴിൽ പ്രവർത്തിക്കുന്ന വിമാനക്കമ്പനികൾ സ്റ്റാർ അലയൻസ് അംഗങ്ങളാവണമെന്നില്ല. എന്നാൽ പ്രസ്തുക അംഗ വിമാനക്കമ്പനികൾക്കുവേണ്ടി സർവീസ് നടത്തുമ്പോൾ അവ സ്റ്റാർ അലയൻസ് ഫ്ലൈറ്റുകളായിരിക്കും.
ലുഫ്താൻസ റീജിയണൽ അംഗങ്ങളെല്ലാം പൂർണ്ണമായി ഡോയിഷ് ലുഫ്താൻസ എ.ജി.യുടേതാണ് 
 Jointly owned by Lufthansa and ടർക്കിഷ് എയർലൈൻസിന്റെയും ലുഫ്താൻസയുടെയും സംയോജിത ഉടമസ്ഥതയിലുള്ളത്
 യു.എസ്. എയർവേയ്സ് ഗ്രൂപ്പിന്റെ സമ്പൂർണ്ണ ഉടമസ്ഥതയിലുള്ളത്
 2012 അവസാനത്തോടെ പൂർണ്ണ അംഗമാവും
 2010 മേയ് 2നു യുണൈറ്റഡ് എയർലൈൻസുമായുള്ള ലയനം പ്രഖ്യാപിച്ചു. എല്ലാ ഫ്ലൈറ്റുകളും ഭാവല്യിൽ യുണൈറ്റഡ് എന്ന പേരിൽ അറിയപ്പെടും

### മുൻ അംഗങ്ങളും അവയുടെ അഫിലിയേറ്റ് കമ്പനികളും

 2001ൽ പൂട്ടിപ്പോയി 
 2004ൽ യുണൈറ്റഡുമായുള്ള കോഡ്ഷെയർ പുതുക്കാതെ സഖ്യത്തിൽനിന്നു പിന്മാറി, പിന്നീട് അമേരിക്കൻ എയർലൈൻസുമായി കോഡ്ഷെയർ ചെയ്യുകയും 2009 നവംബർ 10നു വൺവേൾഡ് സഖ്യത്തിൽ ചേരുകയും ചെയ്തു
 കമ്പനിയിൽ വൻ പുനഃസംഘടനയെത്തുടർന്ന് 2007 ജനുവരി 31നു സഖ്യാംഗത്വം സ്വയം സസ്പെന്റു ചെയ്തു, പിന്നീട് അംഗത്വത്തിനു അത്യാവശ്യം വേണ്ട നിബന്ധനകൾ പാലിക്കാനാവാതെ സ്വമേധയാ പുറത്തായി 
 നക്ഷത്രസഖ്യത്തിന്റെ സ്ഥാപക അംഗമായിരുന്നെങ്കിലും പിന്നീട് ഡെൽറ്റാ എയർലൈൻസുമായുള്ള കോഡ്ഷെയർ കരാർപ്രകാരം എയർലൈൻ ഡെൽറ്റയുടെ അലയൻസിൽ ചേർന്നു.
 സ്കൈടീം അംഗമായ ചൈന ഈസ്റ്റേൺ എയർലൈൻസുമായുള്ള ലയനഫലമായി 2010ൽ സഖ്യം വിട്ടു.

 യുണൈറ്റഡ് എയർലൈൻസിന്റെ ഭാഗമായതോടെ യുണൈറ്റഡ് ഷട്ടിലിന്റെ വേറിട്ടുള്ള പ്രവർത്തനങ്ങൾ അവസാനിച്ചു
 എയർ കാനഡ ടാംഗോ പിരിച്ചുവിട്ട് ഇപ്പോൾ എയർ കാനഡയുടെ ഭാഗമാണ്.

### ഭാവി അംഗങ്ങൾ

## അവലംബം


വർഗ്ഗം:വിമാനക്കമ്പനി സഖ്യങ്ങൾ
വർഗ്ഗം:സ്റ്റാർ അലയൻസ്
പള്ളിപ്പുറം (ആലപ്പുഴ)

കേരളത്തിലെ ആലപ്പുഴ ജില്ലയിലെ  ചേർത്തലയിൽ നിന്നും 5 കി. മി അകലെ സ്ഥിതി ചെയ്യുന്ന  ഗ്രാമം  ആണ് **പള്ളിപ്പുറം**.

## സമീപ പ്രദേശങ്ങൾ
*തവണക്കടവു്
*പള്ളിച്ചന്ത
*തൈക്കാട്ടുശ്ശേരി
*ഒറ്റപ്പുന്ന
## വിദ്യാഭ്യാസ സ്ഥാപനങ്ങൾ
*കോളേജ് ഓഫ് എഞ്ചിനീയറിംഗ്, ചേർത്തല
*മോഡൽ ടെക്ക്നിക്കൽ ഹയർ സെക്കണ്ടറി സ്കൂൾ
## ആരാധനാലയങ്ങൾ
*സെന്റ് മേരീസ് പള്ളി , പള്ളിപ്പുറം
*വെള്ളിമുറ്റം ശ്രീധർമ്മ ശാസ്താ ക്ഷേത്രം
*കളത്തിൽ ശ്രീ മഹാ ശിവക്ഷേത്രം
## വ്യവസായങ്ങൾ
*മലബാർ സിമന്റ്സ്- വെള്ളിമുറ്റം
## പുറത്തേക്കുള്ള കണ്ണികൾ
*കോളേജ് ഓഫ് എഞ്ചിനീയറിംഗ്, ചേർത്തല
*സെന്റ് മേരീസ് പള്ളി , പള്ളിപ്പുറം
ഡോറ ദി എക്സ്പ്ലോറർ

നിക്കലോഡിയോൺ കേബിൾ ടെലിവിഷൻ നെറ്റ്‌വർക്കിലെ പ്രശസ്തമായ ഒരു കാർട്ടൂൺ പരമ്പരയാണ് **ഡോറ ദി എക്സ്പ്ലോറർ**. ക്രിസ് ഗിഫോർഡ്, വലേരി വാൽഷ്, എറിക് വെയ്നർ എന്നിവരാണ് ഇതിന്റെ സ്രഷ്ടാക്കൾ. 2000 മുതൽക്കാണ് കുട്ടികൾക്കായുള്ള ഈ പരമ്പര പതിവായി നിക്ക് ജൂനിയർ പോലെയുള്ള ചാനലുകളിൽ പ്രത്യക്ഷപ്പെട്ടു തുടങ്ങിയത്.

ഡോറ മാർക്വെസ് എന്ന 8-വയസ്സുകാരിയാണ് പ്രധാന കഥാപാത്രം. ലാറ്റിനമേരിക്കൻ വംശജയാണ് ഡോറ. ഓരോ കഥയിലും ഡോറ ഓരോ ദൗത്യവുമായി യാത്ര തിരിക്കുന്നു. കൂട്ടിന് മിക്കപ്പോഴും ഡോറയുടെ പ്രിയസുഹൃത്തായ ബൂട്ട്സ് എന്ന കുരങ്ങനും ഉണ്ടാകും. തന്റെ ബാക്ക്പാക്കിലെ ഭൂപടം, മറ്റു ഉപകരണങ്ങൾ എന്നിവയുടെ സഹായത്തോടെ, പ്രേക്ഷകരായ കുട്ടികൾക്കും സംവദിക്കാൻ അവസരം നൽകി ഡോറ ദൗത്യങ്ങൾ വിജയകരമായി പൂർത്തിയാക്കുന്നു. പ്രധാന ഭാഷ ഇംഗ്ലീഷ് ആണെങ്കിലും, സ്പാനിഷും ഉപയോഗിക്കപ്പെടുന്നുണ്ട്. രണ്ടു ഭാഷ പരിചയപ്പെടുന്നത് കുട്ടികളുടെ ബുദ്ധിവികാസത്തെ സഹായിക്കും എന്ന കണ്ടെത്തലാണ് ഇതിനു കാരണം.

## കഥാപാത്രങ്ങൾ
* **ഡോറ** - പ്രധാന കഥാപാത്രം. സാഹസികയായ പെൺകുട്ടി.
* **ബൂട്സ്** - ഒരു കുട്ടിക്കുരങ്ങൻ. ഡോറയുടെ ഏറ്റവും പ്രിയപ്പെട്ട സുഹൃത്ത്.
* **സ്വൈപ്പർ** - ഒരു കള്ളക്കുറുക്കൻ. ഇടക്കിടെ പ്രത്യക്ഷപ്പെട്ട് ഡോറയുടെ സാധനങ്ങൾ മോഷ്ടിക്കാൻ ശ്രമിച്ചു കൊണ്ടിരിക്കുന്നു.
* **ഈസ** - തോട്ടക്കാരനായ ഇഗ്വാന.
* **ടിക്കോ** - സ്പാനിഷ് സംസാരിക്കുന്ന അണ്ണാൻ.
* **ബെന്നി** - ഒരു കാള. ഡോറയുടെ സുഹൃത്ത്.
* **ബാക്ക്‌പാക്ക്** - ഡോറയുടെ പർപ്പിൾ നിറത്തിലുള്ള തോൾസഞ്ചി. എത്ര വലിപ്പമുള്ള വസ്തുക്കളെയും ഉൾക്കൊള്ളാനും സംസാരിക്കാനും കഴിവുണ്ട്.
* **മാപ്പ്** - ദൗത്യങ്ങളിൽ ഡോറയുടെ വഴികാട്ടിയായ സംസാരിക്കുന്ന ഭൂപടം.
* **ഫിയെസ്താ ട്രയോ** - ഒരു പുൽച്ചാടി, ഒരു ഒച്ച്, ഒരു തവള. ഇത്രയും പേരടങ്ങുന്ന ഒരു ചെറു വൃന്ദവാദ്യസംഘം.

## പുറത്തേക്കുള്ള കണ്ണികൾ

*ഡോറ ദി എക്സ്പ്ലോറർ -നിക്ക് ജൂനിയർ, ആസ്ത്രേലിയ 
*ഡോറ ദി എക്സ്പ്ലോറർ - നിക്ക് ജൂനിയർ, യു. എസ്.
*ഡോറ ദി എക്സ്പ്ലോറർ - നിക്ക് ജൂനിയർ, യു. കെ.  
*ഡോറ ദി എക്സ്പ്ലോറർ - ട്രീ ഹൗസ് 
*ഡോറ ദി എക്സ്പ്ലോറർ -നിക്ക് കാനഡ 
*അനൗദ്യോഗിക വെബ്‌സൈറ്റ്.
*ഡോറ ദി എക്സ്പ്ലോറർ - ലേഖനം 
*

വർഗ്ഗം:അമേരിക്കൻ ടെലിവിഷൻ പരമ്പരകൾ‎
എൻ. രാജഗോപാലൻ നായർ

ഒന്നാം കേരളനിയമസഭയിൽ പത്തനാപുരം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **എൻ. രാജഗോപാലൻ നായർ** (10 മേയ് 1925 - 2 ജനുവരി 1993). കമ്മ്യൂണിസ്റ്റ് പ്രതിനിധിയായാണ് രാജഗോപാലൻ നായർ കേരള നിയമസഭയിലേക്കെത്തിയത്. 1925 മെയ് 10ന് ജനിച്ചു. നിയമ ബിരുദധാരിയായിരുന്ന ഇദ്ദേഹം 1940-ൽ കോൺഗ്രസിൽ ചേർന്നു. വിദ്യാർത്ഥിരാഷ്ട്രീയത്തിൽ സജീവമായിരുന്ന രാജഗോപാലൻ നായർ പിന്നീട് ആദായ നികുതി വകുപ്പിലെ ഉദ്യോഗസ്ഥനായി ജോലിയിൽ പ്രവേശിച്ചു. എന്നാൽ അധികം വൈകാതെ ഈ തൊഴിലിൽ നിന്നു പിരിച്ചുവിടപ്പെടുകയും 1949-50 കാലഘട്ടത്തിൽ ജയിൽവാസം അനുഭവിക്കേണ്ടതായും വന്നു. പുനലൂർ ഗ്രാമപഞ്ചായത്ത് പ്രസിഡന്റ് ട്രേഡ് യൂണിയൻ നേതാവ് എന്നീ നിലകളിൽ പ്രവർത്തിച്ച രാജഗോപാലൻ നായർ സർവോപരി ഒരു ഹരികഥാ കലാകാരനുമായിരുന്നു.

## അവലംബം

വർഗ്ഗം:1925-ൽ ജനിച്ചവർ
വർഗ്ഗം: 1993-ൽ മരിച്ചവർ
വർഗ്ഗം:മേയ് 10-ന് ജനിച്ചവർ
വർഗ്ഗം:ജനുവരി 2-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
ജ്ഞാനാംബിക

1940-ൽ പുറത്തിറങ്ങിയ മലയാളചലച്ചിത്രമാണ് **ജ്ഞാനാംബിക**.  ശ്യാമളാ പിക്ചേർസിന്റെ ബാനറിൽ എസ്. നൊട്ടാണിയാണ് ചിത്രം സവിധാനംചെയ്തത്. സിനിമയുടെ നിർമ്മാണം അണ്ണാമല ചെട്ടിയാർ ആയിരുന്നു.

സി മാധവൻപിള്ളയുടെ കഥയ്ക്ക് മുതുകുളം രാഘവൻപിള്ള തിരക്കഥയും സംഭാഷണവും ചെയ്തു. ഛായാഗ്രഹണം കൂപ്പർ നിർവ്വഹിച്ചു. ജയരാമ അയ്യരുടെ സംഗീതത്തിനു് പുത്തൻകാവ് മാത്തൻ തരകനും , മുതുകുളം രാഘവൻപിള്ളയും ചേർന്നു് ഗാനങ്ങൾ രചിച്ചു. കെ കെ അരൂർ, സി കെ രാജം, സെബാസ്റ്റ്യൻ കുഞ്ഞുകുഞ്ഞു ഭാഗവതർ, മാവേലിക്കര എൻ പൊന്നമ്മ, റോസ്, പി കെ കമലാക്ഷി എന്നിവർ ഗാനങ്ങൾ ആലപിച്ചു.

## അഭിനയിച്ചവർ
*കെ.കെ. അരൂർ
*സെബാസ്റ്റ്യൻ കുഞ്ഞുകുഞ്ഞു ഭാഗവതർ
*ഓച്ചിറ ചെല്ലപ്പൻപിള്ള
*ആലപ്പി വിൻസന്റ്
*സി.കെ. രാജം
*മാവേലിക്കര പൊന്നമ്മ
*ലക്ഷ്മിക്കുട്ടി
*പി.കെ. കമലാക്ഷി
*പാച്ചുപിള്ള
*സീതാലക്ഷ്മി
*രാമൻനായർ
*സി. മാധവൻനായർ
*തിരുവമ്പാടി പാച്ചുപിള്ള

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1940-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എസ്. നൊട്ടാണി സംവിധാനം ചെയ്ത മലയാളചലച്ചിത്രങ്ങൾ
വർഗ്ഗം:എസ്. നൊട്ടാണി സംവിധാനം ചെയ്ത ചലച്ചിത്രങ്ങൾ
വർഗ്ഗം:ബ്ലാക്ക് ആൻഡ് വൈറ്റ് ചലച്ചിത്രങ്ങൾ
അബ്ബാസ് I

പേർഷ്യയിലെ ഷായായിരുന്നു **അബ്ബാസ് I**. മഹാനായ അബ്ബാസ് I പേർഷ്യയിലെ സഫാവി വംശത്തിൽ 1571 ജനുവരി 27-ന് ഷാ മുഹമ്മദ് ഖുദാബന്തിന്റെ ദ്വിതീയ പുത്രനായി ജനിച്ചു. പിതാവിന്റെ സ്ഥാനത്യാഗാനന്തരം 1587-ൽ അബ്ബാസ് ഭരണഭാരം ഏറ്റെടുത്തു. സുശക്തമായൊരു സൈന്യത്തെ സംഘടിപ്പിച്ചുകൊണ്ട് ആഭ്യന്തര ഭദ്രത സുരക്ഷിതമാക്കാൻ അബ്ബാസിനു കഴിഞ്ഞു. ആരംഭത്തിൽതന്നെ കിസിൽ ബാഷ് ഗോത്രങ്ങളുടെയും ഉസ്ബെക്കുകളുടെയും തുർക്കികളുടെയും എതിർപ്പിനെ ഇദ്ദേഹത്തിനു ഒരേസമയം നേരിടേണ്ടിവന്നു. കിസിൽബാഷ് ഗോത്രക്കാരെ നിർവീര്യമാക്കുന്നതിനും സ്വരക്ഷയ്ക്കുംവേണ്ടി പുതിയൊരു അംഗരക്ഷകസൈന്യത്തെ ഇദ്ദേഹം രൂപവത്കരിച്ചു. രാജഭക്തി തികഞ്ഞ ഒരു ശക്തിയായി ഈ സൈന്യം വളർന്നു വന്നു. 1597-ൽ ഉസ്ബെക്കുകളെ പരാജയപ്പെടുത്തി; തുടർന്നു സുഫിയാനിൽവച്ചു നടന്ന ഒരു യുദ്ധത്തിൽ തുർക്കികളെയും. തുർക്കികളിൽനിന്നു ബാഗ്ദാദ്, കർബല, നജാഫ്, ജോർജിയ എന്നീ സ്ഥലങ്ങൾ പിടിച്ചടക്കി. ഇംഗ്ലീഷ് നാവികസേനയുടെ സഹായത്തോടെ പോർത്തുഗീസുകാരിൽ നിന്നും പിടിച്ചടക്കിയ ഓർമൂസ് പിൽക്കാലത്ത് *ബന്തറേ അബ്ബാസ്* (അബ്ബാസ് തുറമുഖം) എന്ന പേരിൽ അറിയപ്പെട്ടു.

## ഭരണപരിഷ്ക്കാരങ്ങൾ

മാസന്തരാൻ (Mazandaran) വരെ നീണ്ടുകിടക്കുന്ന രാജപാതകൾ, പാലങ്ങൾ, കൊട്ടാരങ്ങൾ സാർഥവാഹക സത്രങ്ങൾ തുടങ്ങിയവ നിർമിച്ച അബ്ബാസിന്റെ ആഭ്യന്തരഭരണം മികവുറ്റതായിരുന്നു. ഇസ്ഫഹാനിലെ സ്മാരകമന്ദിരങ്ങൾ, ജുമാമസ്ജിദ്, നാല്പത് സ്തൂപങ്ങളുള്ള സിഹിൽ സുതൂൻ കൊട്ടാരം, ചാർബാഗ്, മാസന്തിരാനിലെ വൻ പാലങ്ങൾ, ഫറാഹബാദിലെ കൊട്ടാരം മുതലായവ ശില്പകലയ്ക്ക് അബ്ബാസ് നൽകിയ മികച്ച സംഭാവനകളാണ്. കൊള്ളക്കാരെ അടിച്ചമർത്തിക്കൊണ്ട് ഇദ്ദേഹം സഞ്ചാരസൗകര്യങ്ങളും വാർത്താവിതരണ സൌകര്യങ്ങളും സുരക്ഷിതമാക്കി.

## നയതന്ത്ര ബന്ധങ്ങൾ

ഇന്ത്യയുമായും യൂറോപ്യൻ രാജ്യങ്ങളുമായും സൌഹാർദപരമായ നയതന്ത്രബന്ധങ്ങൾ സ്ഥാപിക്കാൻ കഴിഞ്ഞ അബ്ബാസ്, അക്ബറുമായും ജഹാംഗീറുമായും മമതയിൽ ആയിരുന്നു. തുർക്കിക്കെതിരായി ഒരു യൂറോപ്യൻസഖ്യം ഉണ്ടാക്കുന്നതിൽ അബ്ബാസ് പൂർണമായും വിജയിച്ചില്ല. പുതിയ തലസ്ഥാനമായ ഇസ്ഫഹാനെ മനോഹരമായ കൊട്ടാരങ്ങളും, മന്ദിരങ്ങളും, പള്ളികളും, ഉദ്യാനങ്ങളുംകൊണ്ട് അലംകൃതമാക്കി.

കഴിവുറ്റ ഒരു ഭരണാധിപനായിരുന്നു എങ്കിലും ഇദ്ദേഹം പലപ്പോഴും സ്വന്തം കുടുംബാംഗങ്ങളോടുപോലും ക്രൂരമായിട്ടാണ് പെരുമാറിയിരുന്നത്. 42 വർഷക്കാലത്തെ ഭരണത്തിനുശേഷം ഫറാഹബാദിൽവച്ച് 1629 ജനുവരി 19-ന് അന്തരിക്കുമ്പോൾ അബ്ബാസിന്റെ സാമ്രാജ്യം ടൈഗ്രീസ് മുതൽ സിന്ധു നദിവരെ വ്യാപിച്ചുകഴിഞ്ഞിരുന്നു.

## അവലംബം
*http://www.answers.com/topic/abbas-i-of-persia
*http://encyclopedia.farlex.com/Abbas+I,+the+Great 
*http://encyclopedia2.thefreedictionary.com/Abbas+I+of+Persia
മുഹമ്മദ് അക്ബർ

# അൿബർ രാജകുമാരൻ - മുഗൾ രാജകുമാരൻ
# മുഹമ്മദ് അക്ബർ ഖാൻ - അഫ്ഗാനിസ്ഥാന്റെ ഭരണാധികാരി, ദോസ്ത് മുഹമ്മദ് ഖാന്റെ പുത്രൻ
അബ്ബാസ് ഇബ്നു അബ്ദുൽ മുത്തലിബ്

അബ്ദുൽ മുത്തലിബിന്റെ പന്ത്രണ്ടു സന്തതികളിലൊരാളും മുഹമ്മദു നബിയുടെ പിതൃസഹോദരനുമായിറ്റുന്നു **അബ്ബാസ് ഇബ്നു അബ്ദുൽ മുത്തലിബ്** (). ധനികനും വർത്തകപ്രമാണിയും തത്ത്വചിന്തകനുമായിരുന്ന അബ്ബാസ് ആദ്യകാലത്ത് മുഹമ്മദുനബിയുടെ ഒരു എതിരാളികൂടിയായിരുന്നു. ബദർയുദ്ധത്തിൽ ഇസ്ലാമിക പക്ഷത്തിനെതിരായി ശത്രുക്കളുടെകൂടെ ചേർന്ന് ഇദ്ദേഹം യുദ്ധം ചെയ്തു. യുദ്ധത്തിൽ ബന്ധനസ്ഥനാക്കപ്പെട്ടതിനെ തുടർന്ന് സ്വന്തമായി പ്രതിഫലം നൽകി വിമോചിതനായി. അതിനുശേഷം ഇസ്ലാംമതം സ്വീകരിക്കുകയും മതത്തിന്റെ അഭിവൃദ്ധിക്കുവേണ്ടി ഒരു ധർമഭടനായി മറ്റു മുസ്ലീങ്ങളോടൊപ്പം അടരാടുകയും ചെയ്തിട്ടുണ്ട്. അബ്ബാസിയാ ഖലീഫമാർ ഇദ്ദേഹത്തിന്റെ വംശജരാണ്. ഖുറൈഷികളിൽവച്ചു തന്ത്രജ്ഞനും ബുദ്ധിശാലിയുമായിരുന്നുവെങ്കിലും  88-ആമത്തെ വയസ്സിൽ, എ.ഡി. 653-ൽ മദീനയിൽവച്ച് ഇദ്ദേഹം അന്തരിച്ചു. ഇദ്ദേഹത്തിന്റെ ഭാര്യാസഹോദരിയായ മയ്മൂന മുഹമ്മദുനബിയുടെ പത്നിയായിരുന്നു. നബിയുടെ അന്ത്യോപചാര വേളയിൽ ഇദ്ദേഹം സന്നിഹിതനായിരുന്നു.

## അവലംബം
*http://www.geni.com/people/Abbas-ibn-Abd-al-Muttalib-r-a/6000000002188193498
*http://baqee.org/baqee/index.php?option=com_content&view=article&id=17:abbas-ibn-abdul-muttalib&catid=11:people-at-baqee&Itemid=17 

വർഗ്ഗം:സ്വഹാബികൾ
പ്രമോട്ടർമാർ

ഒരു കമ്പനിക്കുവേണ്ടി ഉത്സാഹിക്കുകയും കമ്പനി നിലവിൽ വരുത്തുകയും ചെയ്യുന്നവരാണ് പ്രമോട്ടർമാർ. പ്രമോട്ടർ ഒരു വ്യക്തിയാകാം,സ്ഥാപനമാകാം, ഒരു കമ്പനിയുമാകാം .ബിസിനസ്സ് അവസരത്തെക്കുറിച്ചുള്ള ആശയം ആദ്യമായി രൂപം കൊള്ളുന്നത് ഒരു പ്രമോട്ടറിലാണ് .കമ്പനി രൂപീകരിക്കുന്നതിനുവേണ്ട പ്രാഥമിക ചെലവുകൾ അദ്ദേഹം വഹിക്കുകയും മെമ്മോറാണ്ടം ഓഫ് അസോസിയേഷൻ, ആർട്ടിക്കിൾസ് ഓഫ് അസോസിയേഷൻ തയ്യാറാക്കുകയും ചെയ്യുന്നു .

## വിവിധതരം പ്രമോട്ടർമാർ

### പ്രൊഫഷണൽ പ്രമോട്ടർ
പ്രൊഫഷണൽ പ്രമോട്ടർമാർ വിദഗ്ദ്ധരും പരിചയസമ്പന്നരുമാണ് .ഇവരുടെ മുഴുനീള പ്രവർത്തനമെന്നത് പ്രമോഷനാണ് .ഇവർ കുറച്ച് തുക പ്രതിഫലം കൈപ്പറ്റിക്കൊണ്ട് ബിസിനസ്സ് അവസരങ്ങൾ കണ്ടെത്തുകയും അതിനെ ബിസിനസ്സാക്കി മാറ്റുകയും ചെയ്യുന്നു .പ്രൊഫഷണൽ പ്രമോട്ടർമാർ കമ്പനി പ്രമോട്ട് ചെയ്യുകയും അതിനുശേഷം കമ്പനിയുടെ മാനേജ്മെന്റും നിയന്ത്രണവും ബോർഡ് ഓഫ് ഡയറക്ടർമാർക്ക് കൈമാറുകയും ചെയ്യുന്നു .

### ഓൺട്രപ്രണർ പ്രമോട്ടർ
ഒരു ബിസിനസ്സിന്റെ ഉടമസ്ഥൻ തന്നെ ഒരു കമ്പനി ആരംഭിക്കുന്നതിനുള്ള ആശയങ്ങൾ രൂപീകരിക്കുകയും അതിൻപ്രകാരം കമ്പനി ആരംഭത്തിനുള്ള പ്രാഥമിക പ്രവർത്തനങ്ങളിൽ മുഴുകുകയും ചെയ്താൽ ആ വ്യക്തിയെ ഓൺട്രപ്രണർ പ്രമോട്ടർ എന്നു വിളിക്കുന്നു .

### ഒക്കേഷണൽ പ്രമോട്ടർ
വല്ലപ്പോഴും കമ്പനിയുടെ പ്രമോഷൻ ജോലികളിൽ മുഴുകി പ്രവർത്തിക്കുന്ന വ്യക്തിയാണ്  ഒക്കേഷണൽ പ്രമോട്ടർ. ഇത് അവരുടെ സ്ഥിരം ജോലിയല്ല .കമ്പനി പ്രമോട്ട് ചെയ്തതിനുശേഷം ഇവർ ഇവരുടെ സ്വന്തം തൊഴിലിലേക്കു തിരിച്ചുപോകുന്നു .

### ഫിനാൻഷ്യൽ പ്രമോട്ടർ
ബാങ്ക്,മറ്റു സാമ്പത്തിക സ്ഥാപനങ്ങൾ മുതലായവർ പ്രമോഷൻ ജോലികളിൽ മുഴുകിയാൽ അവരെ ഫിനാൻഷ്യൽ പ്രമോട്ടർ എന്നറിയപ്പെടുന്നു .ഇന്ത്യയിൽ ഐ.ഡി.ബി.ഐ, ഐ.സി.ഐ.സി.ഐ മറ്റു സാമ്പത്തിക സ്ഥാപനങ്ങൾ തുടങ്ങിയവർ പ്രമോഷൻ ജോലികളിൽ മുഴുകുന്നു .
## പുറംകണ്ണികൾ
* is promoter?

വർഗ്ഗം:വ്യവസായം
വി. രാമകൃഷ്ണപിള്ള

ഒന്നാം കേരളനിയമസഭയിൽ ഹരിപ്പാട് നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകനായിരുന്നു **വി. രാമകൃഷ്ണപിള്ള** (1913 - 3 ആഗസ്റ്റ് 1971). സ്വതന്ത്രനായി മത്സരിച്ചാണ് വി. രാമകൃഷ്ണപിള്ള കേരള നിയമസഭയിലേക്കെത്തിയത്. 1971-ൽ തിരുവിതാംകൂർ ദേവസ്വം ബോർഡംഗമായും ഇദ്ദേഹം പ്രവർത്തിച്ചിട്ടുണ്ട്. കലാസാംസകാരിക പ്രവർത്തനങ്ങളിൽ സജീവ സാനിധ്യമായിരുന്നു വി. രാമകൃഷ്ണപിള്ള. 1971 ഓഗസ്റ്റ് മൂന്നിന് തിരുവനന്തപുരത്ത് വച്ച് അന്തരിച്ചു, ഓഗസ്റ്റ് ആറിന് നിയമസഭ ഇദ്ദേഹത്തിന് ആദാരാഞ്ജലികളർപ്പിച്ചു.

## അവലംബം

വർഗ്ഗം:1913-ൽ ജനിച്ചവർ
വർഗ്ഗം: 1971-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 3-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
പള്ളിപ്പുറം സെന്റ് മേരീസ് പള്ളി

thumb|250px|പള്ളിപ്പുറം പള്ളി
thumb|250px|പള്ളിപ്പുറം പള്ളിയുടെ അൾത്താര
ആലപ്പുഴ ജില്ലയിലെ  ചേർത്തലയിലെ പള്ളിപ്പുറം ഗ്രാമത്തിൽ സ്ഥിതിചെയ്യുന്ന ഒരു പുരാതന ക്രൈസ്തവ ദേവാലയമാണ് **സെന്റ് മേരീസ് ഫോറോന പള്ളി**. എല്ലാ വർഷവും ഓഗസ്റ്റ് 15-ന് ആഘോഷിക്കപ്പെടുന്ന സ്വർഗ്ഗാരോപണ പെരുന്നാളിൽ (Feast of Our Lady of Assumption) ധാരാളം വിശ്വാസികൾ പങ്കെടുക്കാറുണ്ട്. 
## ചരിത്രം
ഏഴരപ്പള്ളികളോളം തന്നെ പുരാതനത്വം അവകാശപ്പെടുന്ന ഒരു ദേവാലയമാണ് പള്ളിപ്പുറം പള്ളി. കോക്കമംഗലത്ത് തോമാശ്ലീഹ സ്ഥാപിച്ച കുരിശ് ശത്രുക്കൾ പിഴുത് വേമ്പനാട്ട് കായലിൽ എറിഞ്ഞെന്നും അത് പള്ളിപ്പുറത്തിന് സമീപമുള്ള മാട്ടേൽ എന്ന ചെറുദ്വീപിൽ എത്തിയെന്നും അത് ആദ്യം അവിടെയൊരു ചെറുദേവാലയം പണിത് അവിടെ സൂക്ഷിച്ചുവെന്നും പിന്നീട് പള്ളിപ്പുറത്ത് പണിത  പള്ളിയിൽ സ്ഥാപിച്ചുവെന്നുമാണ് ഈ പള്ളിസ്ഥാപനവുമായി ബന്ധപ്പെട്ട ഐതിഹ്യം. ഇപ്പോൾ വൈക്കം, ചേർത്തല താലൂക്കുകളിലെയും കണയന്നൂർ താലൂക്കിന്റെ തെക്കൻ പ്രദേശങ്ങളിലെയും  സീറോ മലബാർ ദേവാലയങ്ങളുടെ മാതൃദേവാലയമാണ് പള്ളിപ്പുറം പള്ളി.  വാഴ്ത്തപ്പെട്ട ചാവറയച്ചൻ വൈദികനാവുന്നതിന് മുൻപും വൈദികനായ ശേഷം പള്ളി വികാരിയായും ഇവിടെ സേവനം അനുഷ്ഠിച്ചിട്ടുണ്ട്. അദ്ദേഹത്തിൻറെ ഗുരുനാഥനും കർമ്മലീത്ത നിഷ്പാദുക മൂന്നാം സഭ (ഇപ്പോഴത്തെ CMI - Carmelites of Mary Immaculates) യുടെ സ്ഥാപകരിൽ പ്രധാനിയുമായ പാലക്കൽ തോമാ മല്പാൻറെ കബറിടവും ഈ ദേവാലയത്തിൻറെ മദ്ബഹയിൽ സ്ഥിതിചെയ്യുന്നു.

## കുറിപ്പുകൾ
പള്ളിപ്പുറത്ത് സിറിയൻ പുരോഹിതരുടെ പരിശീലനത്തിനായി ഒരു സെമിനാരി ഉണ്ടായിരുന്നു, അതിന്റെ ശേഷിപ്പുകൾ ഇന്നും കാണാം. അവർ ലേഡിയുടെ അനുമാനത്തെക്കുറിച്ചുള്ള ചില പുരാതന പെയിന്റിംഗുകൾ ഈ സ്ഥലത്തെ സന്ദർശകരെ വളരെയധികം ആകർഷിക്കുന്നു. പുരാതനകാലത്തെ കല്ല് കൊത്തുപണികളും താളിയോല രചനകളും പള്ളിയിൽ ഇന്നും സംരക്ഷിച്ചുപോരുന്നു.

## അവലംബം


വർഗ്ഗം:ആലപ്പുഴ ജില്ലയിലെ ക്രിസ്ത്യൻ പള്ളികൾ
ഉസ്താദ് സുൽത്താൻ ഖാൻ

സാരംഗിയിലും ഹിന്ദുസ്ഥാനി വായ്പാട്ടിലും മികച്ചുനിന്നിരുന്ന ഒരു ഹിന്ദുസ്ഥാനി ശാസ്ത്രീയസംഗീതജ്ഞനായിരുന്നു **ഉസ്താദ് സുൽത്താൻ ഖാൻ** (1940-27 നവംബർ 2011). ഉസ്താദ് സാക്കിർ ഹുസൈൻ, ബിൽ ലാസ്‌വെൽ എന്നിവരോടൊപ്പം തബല ബീറ്റ് സയൻസ് എന്ന ഫ്യൂഷൻ സംഘത്തിലെ അംഗമായിരുന്ന അദ്ദേഹത്തിനു് 2010ൽ പദ്മഭൂഷൺ പുരസ്കാരം ലഭിച്ചിട്ടുണ്ടു്. 

## സാധന

സുൽത്താൻ ഖാൻ സംഗീതത്തിലെ തന്റെ ആദ്യപാഠങ്ങൾ അഭ്യസിച്ചതു് പിതാവു് ഗുലാബ് ഖാനിൽ നിന്നായിരുന്നു.

പതിനൊന്നു വയസ്സു പ്രായമുള്ളപ്പോൾ ഒരു അഖിലേന്ത്യാ സംഗീതസദസ്സിൽ വെച്ചായിരുന്നു സുൽത്താൻ ഖാൻ അരങ്ങേറ്റം കുറിച്ചതു്. 1974ലെ ജോർജ്ജ് ഹാരിസൺന്റെ ഡാർക് ഹോഴ്സ് ലോകസഞ്ചാരപരിപാടിയിൽ രവി ശങ്കറോടൊപ്പം അദ്ദേഹവുമുണ്ടായിരുന്നു. സാരംഗിയിലെ അദ്ദേഹത്തിന്റെ പ്രാഗൽഭ്യത്തിനു് രണ്ടു പ്രാവശ്യം കേന്ദ്ര സംഗീത നാടക അക്കാദമിയുടെ അവാർഡ് ലഭിച്ചു.

സഞ്ജയ് ലീലാ ഭൻസാലിയുടെ ഹം ദിൽ ദേ ചുകേ സനം എന്ന ചിത്രത്തിലെ പിയാ ബസന്തി, അൽബേല സാജൻ എന്നീ ഗാനങ്ങളിൽ അദ്ദേഹം പാടിയിട്ടുണ്ടു്.

ഗാവിൻ ഹാരിസൺ‌ന്റെ1998ലെ സാനിറ്റി & ഗ്രാവിറ്റി എന്ന ആൽബത്തിൽ അദ്ദേഹം വായ്പാട്ടും സാരംഗിയും വഴി ഭാഗഭാക്കായി. 2009ലെ യോഗി എന്ന തമിഴ് ചലച്ചിത്രത്തിനുവേണ്ടിയും അദ്ദേഹം പാടി (യാരോടു യാരോ). യോഗിയുടെ പശ്ചാത്തലസംഗീതത്തിൽ സാരംഗി ഉപയോഗിച്ചതും അദ്ദേഹമായിരുന്നു.

## കുടുംബം
ഉസ്താദിന്റെ മകനും ശിഷ്യനുമായ സബീർ ഖാൻ ഉയർന്നുവരുന്ന ഒരു സാരംഗി വാദകനാണു്. 

## മരണം
ദീർഘമായ അസുഖാവസ്ഥയ്ക്കുശേഷം, 2011 നവംബർ 27നു് ഉസ്താദ് സുൽത്താൻ ഖാൻ രാജസ്ഥാനിലെ ജോഢ്പൂരിൽ വെച്ച് അന്തരിച്ചു.  അതിനുമുമ്പുള്ള നാലുവർഷത്തോളം അദ്ദേഹം തുടർച്ചയായ ഡയാലിസിസിനു വിധേയനായിരുന്നു. അവസാനനാളുകളിൽ അദ്ദേഹത്തിനു ശബ്ദവും നഷ്ടപ്പെട്ടു.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:ഹിന്ദുസ്ഥാനി സംഗീതജ്ഞർ
വർഗ്ഗം:1940-ൽ ജനിച്ചവർ
വർഗ്ഗം:നവംബർ 27-ന് മരിച്ചവർ
വർഗ്ഗം:2011-ൽ മരിച്ചവർ